Skat.dk: Maskeret udlodning - nytteværdi - bog\n17 Feb 2014 15:13\nRetten i Glostrup, BS 10J-2168/2012\nAntikvitet, økonomisk, værdi, investeringsobjekt\nSagsøgerens selskab havde erhvervet "NG-bogen", og sagsøgeren var blevet beskattet af en skønsmæssig ansat nytteværdi af denne bog.\nRetten fandt ikke, at der forelægger et gode med en økonomisk værdi, der kan være genstand for beskatning. Der blev blandt andet lagt vægt på bogens skrøbelige karakter, og at den udelukkende var blevet opbevaret i et pengeskab.\nDen juridiske vejledning 2014-1 C.B.3.5.3.1\n(advokat Martin Bekker Henrichen)\nSagen vedrører Landsskatterettens kendelse af 17. april 2012, hvorved sagsøger A´s indkomst for 2006 blev forhøjet med skønsmæssigt ansat 90.000,00 kr. værdi af rådigheden over NG-bogen.\nSagsøgers påstand er principalt, at Skatteministeriet skal anerkende, at sagsøgers indkomst for 2006 nedsættes med de 90.000,00 kr., subsidiært at sagen hjemvises til SKAT til fornyet skønsudøvelse over nytteværdien.\nSKATs afgørelse af 20. juni 2011\nKlagen skyldes, al SKAT har anset klagerens selskabs betaling af NG-bogen som en maskeret udlodning til klageren, jf. ligningslovens § 16 A, stk. 1.\nSKAT har forhøjet klagerens aktieindkomst med maskeret udlodning på: 1.500.000 kr.\nLandsskatteretten nedsætter forhøjelsen til 0 kr., men forhøjer klagerens indkomst for 2006 med en skønsmæssigt ansat værdi af rådigheden over bogen på 90.000 kr.\nH1 Holding A/S (selskabet) - der er et holding- og investeringsselskab, der i det hele er ejet af klageren, og som gennem en årrække har haft en ikke-uvæsentlig likvid beholdning - har i 2006 betalt 1.500.000 kr. for NG-bogen, der i henhold til faktura fra G1 Kunstauktioner A/S til Hr. og Fr. BA og A er købt på auktion den 1. marts 2006 for dette beløb.\nDet fremgår af sagens oplysninger, at bogen i kataloget forud for auktionen var vurderet til 500.000 kr.\nSelskabets repræsentant har oplyst følgende om købet af bogen m.v.:\nBogen har i de sidste 10 år forud for auktionen den 1. marts 2006 været handlet flere gange, og den er herved steget voldsomt i værdi. Klageren og hendes ægtefælle, BA, vurderede derfor, at der kunne være en ikke uvæsentlig økonomisk gevinst forbundet med at investere i bogen med henblik på efterfølgende at videresælge denne til en interesseret investor eller at sælge denne til et museum kombineret med at udgive kopier af denne via et forlag.\nAuktionen hos G1 Kunstauktioner A/S blev afholdt den 1. marts 2006, og klageren og hendes ægtefælle oplyste i den forbindelse deres kundenummer, ..., som er et kundenummer de tidligere har benyttet ved private køb på auktionen. Dette nummer er følgelig oprettet som "Hr. og Fr. BA og A" i G1 Kunstauktioner A/S´ systemer.\nSelskabet har ikke tidligere købt aktiver på auktionen. Selskabet har derfor ikke et selvstændigt nummer oprettet der.\nMed et hammerslag på 1.200.000 kr. tillagt omkostninger på 300.000 kr. vandt klageren auktionen og erhvervede bogen for en samlet pris af 1.500.000 kr.\nKunstauktionens faktura af 1. marts 2006 blev under henvisning til det anvendte kundenummer udstedt til klageren og ægtefællen, men klageren og ægtefællen tænkte ikke nærmere over dette, og bad derfor heller ikke om at få fakturaen rettet, således at denne blev udstedt til den rette køber, selskabet.\nFakturabeløbet blev dog straks betalt af selskabet til G1 Kunstauktioner A/S, idet købet var gennemført på vegne af selskabet. Dette er dokumenteret ved kopi af den check, som blev udstedt ved betalingen af bogen på auktionen. Checken er udstedt af selskabet, og er overdraget til auktionshuset i umiddelbar forbindelse med, at auktionsbuddet blev afgivet. Checken i selskabets navn var medbragt til auktionen, fordi det allerede på forhånd var hensigten, at det var selskabet, der skulle købe bogen.\nDagen efter købet af bogen - den 2. marts 2006 - tegnede selskabet en forsikring på bogen. Dette fremgår af bekræftelse fra Danica Pension, hvoraf det dels fremgår, at bogen er blevet forsikret i Danske Forsikring med en forsikringssum på 1.500.000 kr., dels fremgår at bogen opbevares på ...1, i penge- / brandskab. Af sidste side af bekræftelsen fremgår, at det er en betingelse, at bogen befinder sig i et penge/brandskab eller i bankboks.\nSelskabet besidder ikke i selskabets lokaler et pengeskab. Klageren og ægtefællen har derimod et pengeskab på deres private adresse, ...1. Bogen blev derfor i overensstemmelse med forsikringsbetingelserne placeret i dette pengeskab, og den har ligget der siden.\nHensigten med erhvervelsen af bogen var at foretage en investering med et godt afkast. Det var ikke på købstidspunktet endelig fastlagt, hvilken strategi, der skulle følges for at opnå den størst mulige gevinst. Primært var det planen at sælge bogen til en interesseret investor i udlandet, evt. ved salg af bogen stykkevis, dvs. ved salg af enkelte sider derfra. Alternativt kunne bogen blive udstillet på et museum samtidig med, at bogen blev udgivet i Danmark og i udlandet via et forlag.\nHensigterne fremgår af artikler fra Politikken og Berlingske Tidende, der var til stede i forbindelse med auktionen. Politikken citerer klagerens ægtefælles udtalelser således:\nHensigten er at få den udstillet på et museum, eller måske Det Kongelige Bibliotek, og senere vil vi tale med et forlag om at få den udgivet som bog.\nDet fremgår i øvrigt også af Politikken, at klagerens ægtefælle oplyste, at han og klageren ikke læser bøger. Dette skal ses i lyset af at ægtefællen er ordblind, samt at han på købstidspunktet var i den tro, at NG-bogen er en "læsebog".\nBogen er imidlertid ikke en sådan "læsebog", men nærmere en billedbog med billeder og hilsener fra diverse kunstnere og bekendte/venner til NG.\nBerlingske Tidende anfører i artiklen, at\nParret afslørede efterfølgende, at deres ønske var at bevare NG-familiens bog på danske hænder, og de planlægger nu at få bogen udgivet over hele verden med forklarende tekster til de mange hilsner og tegninger fra bl.a. Albert Einstein, Thomas Mann, Leo Tolstoy og Emilie Zola. Originalen vil formentlig blive udstillet på et dansk museum eller på Det Kongelige Bibliotek.\nDet i artiklen anførte om at bevare bogen på danske hænder er dog ikke helt korrekt gengivet, idet det som nævnt også var overvejet at lade bogen sælge i udlandet.\nDa klagerens ægtefælle i forbindelse med auktionen havde udtrykt ønske om at finde et forlag til en eventuel udgivelse i en eller anden form, blev han straks dagen efter købet af bogen, den 2. marts 2006, kontaktet af forlaget G2 A/S, der under henvisning til det udtrykte ønske anmodede om at drøfte et eventuelt samarbejde.\nForinden en sådan drøftelse fandt sted, modtog ægtefællen imidlertid en kopi af et brev fra G1 Kunstauktioner A/S ved PC som administrerende direktør til Kulturværdiudvalget, hvoraf det fremgår, at bogen er solgt til "BA og A", der ifølge brevet er gjort bekendt med, at der i forbindelse med eventuel eksport skal søges om tilladelse til Kulturværdiudvalget.\nÆgtefællen modtog ligeledes orientering om den eventuelle hindring for eksport ved telefonisk henvendelse fra kunstauktionens advokat, Advokatfirmaet R1, JP.\nKlageren og ægtefællen var stærkt utilfredse med dette, da de ikke blev oplyst om eventuelle hindringer for eksport forud for købet på auktionen. De vurderede, at denne manglende eksportadgang kunne være afgørende for, om den pågældende investering ville være gevinstgivende. Den 7. marts 2006 sendte ægtefællen således et brev til advokatfirmaet R1 att. JP, hvoraf det fremgår, at han ikke forud for aktionen var blevet oplyst om den eventuelle hindring for eksport, ligesom han var ganske utilfreds hermed. Han angav i brevet bl.a.:\nFør auktionen blev der ikke nævnt noget om eksport forbud mod bogens udførelse af landet. Efter auktionen blev der ikke vist dokumentation for kulturværdiudvalget skridt imod eksport forbud...\nSamtidig er det vores opfattelse, at G1 Kunstauktioner A/S ifølge købeloven skal gøres ansvarlig idet de ikke har oplyst / belyst sagen inden auktionen. Samtidig er det vores opfattelse, at vi som privatpersoner, har ret til at annullere handlen...\nDer skulle gerne afleveres et brev i dag sådan at alle frister overholdes. Det forstod jeg på vores samtale at dette var ikke noget problem.\nBrevet viser, at klagerens ægtefælle forsøgte at holde muligheden åben for at komme ud af handlen, hvis bogen ikke kunne eksporteres, idet spekulationsmuligheden ved salg til en udenlandsk investor dermed forsvandt, ligesom udnyttelsen af bogen til udgivelse via et udenlandsk forlag ikke ville være muligt.\nMed henblik på at få afgjort, om hindringen for eksport / salg til udlandet var en realitet eller ej, søgte ægtefællen ved ansøgning af 14. marts 2006 om udførselstilladelse. Det fremgår af ansøgningen, at ejeren af bogen er selskabet. Det fremgår endvidere, at bogen påtænkes at blive solgt til en udenlandsk investor.\nParallelt med ansøgningen om udførselstilladelse videreførte ægtefællen dialogen med forlaget G2 A/S omkring udgivelse af bogen. G2 A/S sendte bl.a. eksempler af tidligere udgivelser med det formål, at parterne kunne mødes for at tale om udgivelse af "NG-bogen". Efterfølgende førte ægtefællen en dialog med forlaget om en sådan udgivelse, og parterne mødtes og besigtigede NG-bogen. På baggrund af besigtigelsen fremsendte forlaget den 22. maj 2006 endelig bekræftelse på, at man ønskede at udgive bogen. Først i dette brev blev nævnt noget om økonomien ved en sådan udgivelse, og det fremgår, at afgiften pr. bog ved en salgspris på 398 kr. alene ville udgøre 12,74 kr.\nDet kunne herefter konstateres, at det ikke var økonomisk interessant at få bogen udgivet via forlaget G2 A/S. Dialogen herom blev derfor indstillet.\nDer pågik parallelt med drøftelserne med forlaget G2 A/S drøftelser med Det Kongelige Bibliotek omkring et samarbejde omkring bogen. Bibliotekets hovedsponsor trak sig imidlertid, og biblioteket konkluderede derfor, at sponsormidlerne og de midler, som biblioteket selv kunne sætte ind, beløb sig til blot 400.000 kr. i alt, mens der kunne tilbydes fortrinsret til en eventuel udgivelse af bogen i op til 5 år.\nPå denne baggrund måtte det ligeledes konstateres, at Det Kongelige Bibliotek ikke var i stand til at rejse kapital til, at der kunne gøres en gevinstgivende forretning med biblioteket omkring bogen.\nOgså forhandlinger med forlaget G3 måtte opgives undervejs.\nKulturværdiudvalget meddelte imidlertid den 22. juni 2006 selskabet tilladelse til udførsel af NG-bogen, og selskabet begyndte herefter salgsbestræbelser.\nDet viste sig ganske svært at sælge bogen, idet den finansielle krise var indtrådt. Selskabet opgav derfor at sælge bogen, som til stadighed har ligget i pengeskabet i overensstemmelse med forsikringens krav, idet der afventes en gunstigere økonomisk situation.\nDer er tale om en bog, der ikke kan anvendes til privat brug, og som ikke kan besigtiges på normal vis. Bogen er udelukkende ejet som et investeringsobjekt.\nTil belysning af bogen og dens anvendelsesmuligheder har der været søgt indhentet generelle retningslinier for håndtering af gamle bøger som den omhandlede. Sådanne forefindes dog umiddelbart ikke. Derfor er MJ, museumsinspektør på Museet "G4" i ... blevet bedt om at redegøre for håndtering af sådanne gamle kostbare bøger. Det fremgår af hans redegørelse bl.a., at bogen er en særdeles bevaringsværdig kulturgenstand, der bør behandles med den største forsigtighed, at bogen er så tyk, at den ved gennemsyn bør lægges i såkaldt vugge bestående af to trekantede skumgummikiler, og at der bør blades meget forsigtigt i bogen med bomulds- eller latexhandsker, ligesom bogen bør opbevares i et sikkert isoleret miljø, og ikke udsættes for skiftende temperaturer, luftfugtighed, sollys, varme m.v.\nSKAT har anset selskabets betaling af 1.500.000 kr. for bogen som en maskeret udlodning til klageren, der følgelig er anset som skattepligtig af beløbet, jf. ligningslovens § 16 A, stk. 1, jf. personskattelovens § 4 a, stk. 1.\nDer er henvist til, at det af fakturaen fra G1 Kunstauktioner A/S fremgår, at bogen er erhvervet af klageren og hendes ægtefælle, og til at klagerens ægtefælle i brev af 7. marts 2006 til auktionshusets advokat har anført, at "vi som privatpersoner har ret til at annullere handlen".\nSKAT har efter forelæggelsen af klagen til Landsskatteretten - i relation til spørgsmålet, om bogen kan anses for erhvervet af klageren og straks videresolgt til selskabet - anført, at der gælder en skærpet bevisbyrde, når der indgås aftaler mellem interesseforbundne parter, og at der på intet tidspunkt er fremlagt overdragelsesdokument mellem hovedaktionæren og selskabet.\nDet er herefter fortsat SKATs opfattelse, at klageren er den formelle og reelle ejer af bogen.\nDer er henvist til, at klagerens ægtefælle umiddelbart efter kunstauktionen har udtalt sig som privatperson, såvel i de artikler, der er påberåbt af repræsentanten, som i artikel i Jyllandsposten ? den 3. marts 2006, hvor ægtefællen bl.a. anfører, at "Nu er det vores bog, og den skal tilhøre min familie og mine efterkommere ... man ved jo aldrig, om jeg om 10 - 20 eller 30 år får lyst til at flytte til udlandet. Hvis mine barn gør det, skal de da kunne tage bogen med."\nSKAT har anført, at selskabet godt nok har foretaget flere investeringer i andre aktiver, men at selskabet herunder har investeret i en golflejlighed i Spanien, for hvilken klageren er blevet beskattet af fri sommerbolig i Spanien, og som efterfølgende er blevet overdraget fra selskabet til hovedaktionæren, og at selskabet herudover har erhvervet en Ferrari og en Lamborghini, der begge påfaldende er blevet anskaffet i forbindelse med hovedaktionærens ægtefælles fødselsdage, og at hovedaktionæren derfor af SKAT er blevet rådighedsbeskattet af disse biler.\nDet er under henvisning hertil anført, at selskabets investeringer i visse andre aktiver således også er anset for at være båret af hovedaktionærens og hendes families private interesser.\nKlagerens repræsentant har nedlagt påstand om, at klagerens aktieindkomst for 2006 skal nedsættes med 1.500.000 kr.\nHan har herved henvist til det forklarede om baggrunden for købet af bogen, og han har gjort gældende, at der herefter ikke er grundlag for at anse investeringen i bogen som en maskeret udlodning til klageren.\nAt der er tale om en sædvanlig investering fremgår af det oplyste omkring formålet med erhvervelsen. Hensigten er bl.a. dokumenteret ved korrespondancen med forlaget G2 A/S og Det Kongelige Bibliotek, der dokumenterer, at muligheden for at realisere en gevinst ved investeringen blev undersøgt straks efter købet af bogen, og dermed, at købet udelukkende blev foretaget i investeringsøjemed. Investeringshensigten ses også af ansøgningen af 14. marts 2006 om udførselstilladelse til Kulturværdiudvalget, hvor det blev oplyst, at bogen påtænkes at blive solgt til en udenlandsk investor.\nBogen må anses for at være erhvervet af selskabet - eller af klageren som følge af anvendelsen af hendes kundenummer på auktionen og samtidig af hende videresolgt til selskabet.\nAt selskabet er anset og må anses som rette erhverver og ejer af bogen understøttes af, at selskabet har foretaget lignende investeringer i andre aktiver. Det ligger inden for selskabets sædvanlige investeringsaktiviteter at erhverve bogen. Selskabet betalte også straks efter købet af bogen købesummen til G1 Kunstauktioner A/S, og selskabet tegnede dagen efter købet af bogen - som ejer af bogen - forsikring for denne hos Danske Forsikring. Det blev endvidere ved ansøgningen om tilladelse til udførelse oplyst, at det er selskabet, der er ejer af bogen.\nSelskabet har i overensstemmelse hermed båret enhver udgift relateret til købet, forsikringen m.v. svarende til en ejer, ligesom det over for alle myndigheder m. v. har været oplyst, at det er selskabet, der er ejer af bogen.\nForløbet omkring de eventuelle hindringer for eksport viser også, at der ved købet af bogen næppe kan have været en privat interesse. Protesten mod den mulige hindring mod eksport giver ingen mening, hvis hensigten ikke var videresalg med gevinst for øje.\nAt der har været tale om en investering ses endelig ved bogens karakter. Bogen er ikke egnet til privat brug og kan ikke anvendes som almindelige "billedbog", men skal opbevares aflåst i pengeskab, ligesom den skal opbevares ved jævn luftfugtighed og temperatur og kun kan besigtiges ved bl.a. handsker og uden anvendelse af stærkt elektrisk lys.\nDen omstændighed, at der er tale om et investeringsobjekt, understøtter, at selskabet, der er et holding- og investeringsselskab, er erhverver af aktivet i lighed med andre investeringsaktiver. Klageren og ægtefællen foretager ikke sådanne investeringer i privat regi.\nSelskabet skal under de foreliggende omstændigheder anses som erhverver, og bogen skal anses som erhvervet med henblik på at foretage en gevinstgivende investering på lige fod med selskabets øvrige investeringer. Bogen kan ikke anses som anskaffet for at tilgodese hovedaktionærens private interesser.\nAt der ikke er tale om private interesser understøttes af ægtefællens udtalelser, der er refereret i artiklen i Politiken.\nDer er følgelig ikke grundlag for at gennemføre maskeret udlodning hos klageren i forbindelse med selskabets køb af bogen.\nDer er ikke grundlag for at opretholde udbyttebeskatning med de begrundelser, der er anført af SKAT. At fakturaen fra G1 Kunstauktioner A/S er udstedt til klageren og ægtefællen, samt at ægtefællen i sit brev til advokat JP har anført, at "vi som privatpersoner har ret til at annullere handlen", giver ikke grundlag derfor. Dette blev angivet på et tidspunkt, hvor "gode råd var dyre" med henblik på eventuelt at blive frigjort fra det gennemførte køb, hvis salg til udlandet ikke ville kunne ske. Under hensyn til den kontekst, som udtalelsen er fremsat i, er der ikke grundlag for i skattemæssig henseende at tillægge denne udtalelse betydning eller at anse udtalelsen som et "bevis" for, at NG-bogen blev købt i privat regi. Der er ingen andre forhold, der understøtter, at dette skulle være tilfældet.\nÆgtefællens udtalelser, som de er refereret i Jyllandsposten, kan ikke tages til udtryk for, at bogen efter ægtefællens opfattelse skulle være erhvervet af klageren privat. Det er naturligt, at en hovedaktionær i forbindelse med omtale af en disposition, som dennes selskab har foretaget, henviser til "mit" / "vores" samt at det, som selskabet nu engang ejer, skal "tilhøre min familie". Udtalelsen er korrekt. Det, som selskabet ejer, er ultimativt ejet af hovedaktionæren. At der juridisk er tale om 2 selvstændige enheder er naturligt ikke noget, som hovedaktionæren ved en udtalelse til Jyllandsposten normalt vil gøre noget ud af at præcisere. Det afgørende for hovedaktionæren er i en sådan situation at udtale sig om det erhvervede ejerskab til bogen, uanset om dette er personligt eller via et selskab.\nSKATs argumenter om, at selskabets øvrige aktiver tillige er erhvervet i hovedaktionærens interesse, kan heller ikke følges. Der verserer klagesager vedrørende disse forhold under Landsskatterettens j. nr. 11-03216, 11-03217 og 11-03218.\nDer skal i denne som i de nævnte sager helt objektivt forholdes til, hvilke grænser, der gælder for et holdingselskabs adgang til at foretage investeringer, uden at sådanne investeringer medfører maskeret udbyttebeskatning hos aktionæren. På den ene side er det helt åbenbart, at et holdingselskab, der har en kontantbeholdning, og som sætter dette beløb i banken, hvorved der oppebæres afkast i form af renter, selv beskattes af renteindtægterne. På den anden side er det lige så klart, at holdingselskabets betaling af hovedaktionærens private udgifter medfører udbyttebeskatning. Inden for disse rammer kan det søges afklaret, i hvilket omfang et holdingselskab er berettiget til at investere på andre måder end blot placering af kontante midler i banken med henblik på renteafkast, uden at dette skal medføre udbyttebeskatning hos aktionæren.\nDet fremgår af selskabets regnskaber, at det er selskabet, der har investeret, f eks. i aktier og værdipapirer. Dette har ikke medført udbyttebeskatning hos aktionæren. Helt i tråd med praksis, hvorefter der ikke sker beskatning af aktionærer i forbindelse med, at denne lader holdingselskaber anvende frie midler til investering i aktier og værdipapirer.\nDer ses ikke at være praksis for at vurdere, om den pågældende aktie / værdipapir er udvalgt som investeringsobjekt ud fra et forretningsmæssigt synspunkt i holdingselskabet eller ud fra en privat interesse fra hovedaktionæren. Den blotte omstændighed, at et selskab investerer sine frie midler i værdipapirer, er generelt anset som en sædvanlig disposition for holdingselskabet, der ikke medfører udbyttebeskatning. Med andre ord anses investeringen ikke for foretaget for at tilgodese aktionærens private interesser.\nSpørgsmålet er, om et holdingselskab skal være berettiget til at foretage investering i andre aktiver, uden at dette medfører udbyttebeskatning.\nDet er under henvisning til det anførte og oplyste repræsentantens opfattelse, at et holdingselskab generelt set - og konkret i den nærværende sag - må være berettiget til at investere sine frie midler i konkret udvalgte investeringsobjekter, uden at dette medfører udbyttebeskatning. Det bør ikke - og der er ikke praksis for - at det er afgørende, om investeringsobjekterne er aktier og værdipapirer eller andre investeringsobjekter, herunder f.eks. NG-bogen, der har karakteristika som et investeringsobjekt.\nDer er til støtte for det forklarede og anførte fremlagt kopi af de nævnte avisartikler, forsikringsbekræftelsen fra Danica Pension og kopi af korrespondance mellem klagerens ægtefælle og forlaget G2 A/S henholdsvis Det Kongelige Bibliotek.\nDer er til støtte for indstillingen henvist til, at klageren ved købet af bogen den 1. marts 2006 ved G1 Kunstauktioner A/S har brugt sit private kundenummer, der er oprettet som "Hr. og Fr. BA og A" i G1 Kunstauktioner A/S´ systemer. Konsekvensen heraf er, at erhvervelsen er sket i privat regi, og ikke på vegne af selskabet. Dette stemmer også med ordlyden af fakturaen fra kunstauktionen, der er udstedt til klageren og ægtefællen.\nBogen opbevares da også efter auktionen i et penge-/brandskab på klagerens og ægtefællens private bopæl.\nDer er på intet tidspunkt fremlagt dokumentation for, at bogen er videreoverdraget fra ægteparret til det af klageren beherskede selskab. Der er således ikke ført bevis for, at der er sket en reel overdragelse af bogen til selskabet. Der gælder en skærpet bevisbyrde, da der er tale om handel mellem interesseforbundne parter, jf. principperne i SKM2010.118.BR.\nKøbesummen for bogen er imidlertid betalt af selskabet. Denne betaling af hovedaktionærens anskaffelse kan i den foreliggende situation kun være sket på grund af hovedaktionærens dominerende indflydelse. En sådan pengestrøm ud af et selskab anses efter praksis som en udlodning fra selskabet til hovedaktionæren, jf. ligningslovens § 16 A, jf. også Ligningsvejledningen 2011-1, afsnit S.F.2.2.3, og principperne i SKM2005.34.HR.\nDet forhold, at selskabet har forsikret bogen kan ikke føre til et andet resultat. Selskabets betaling af forsikringen er derimod en yderligere udlodning til klageren, jf. ligningslovens § 16 A. I øvrigt ses selskabets vedtægtsmæssige formål eller forretningsmæssige aktivitet ikke at være omsætning med antiviteter eller lign. Selskabets køb kan allerede af denne grund kvalificeres som en udlodning.\nSKAT har for det tilfælde, at Landsskatteretten finder, at det ved sagens afgørelse må lægges til grund, at bogen er videreoverdraget fra klageren til selskabet, anført, at dette må have den følgevirkning, at selskabet skal beskattes af den lejeindtægt, som selskabet kunne have opnået, hvis bogen var udlejet til andre end aktionæren, og den yderligere følgevirkning, at klageren skal beskattes af den nytteværdi, klageren har haft af at have bogen anbragt i sit private hjem. SKAT har anført, at denne nytteværdi kan opgøres til 6 % af 1,5 mio. kr. eller 90.000 kr. pr. år, jf. ligningsvejledningen 2011-1, afsnit S.F.2.2.3. Det er i den forbindelse anført, at der under de foreliggende omstændigheder næppe er grundlag for at bestride, at handelsværdien af bogen kan opgøres til 1,5 mio. kr.\nDet anses på baggrund af samtlige sagens oplysninger for godtgjort, at købet af NG-bogen ved G1 Kunstauktioner A/S den 1. marts 2006 for 1.500.000 kr. inkl. omkostninger på 300.000 kr. er gennemført på vegne af det af klageren ejede holdingselskab, H1 Holding A/S.\nDer er derfor ikke grundlag for at opretholde afgørelsen om, at klageren ved selskabets betaling af bogen har modtaget en maskeret udlodning fra selskabet.\nDet er imidlertid under de foreliggende omstændigheder, herunder henset til det oplyste omkring forløbet i forbindelse med købet af bogen og til at bogen befinder sig på klagerens privatadresse, ikke godtgjort, at bogen ikke er blevet anskaffet i klagerens interesse. Det forklarede om baggrunden for, at bogen befinder sig på privatadressen afkræfter ikke dette med den fornødne sikkerhed.\nKlageren skal derfor ved opgørelsen af sin skattepligtige indkomst medregne en skønsmæssigt ansat nytteværdi af bogen, der i overensstemmelse med bemærkningerne fra SKAT under de foreliggende omstændigheder skønsmæssigt kan opgøres til 90.000 kr. pr. år, opgjort som 6 % af markedsværdien af bogen, 1.500.000 kr., ligesom eventuelle senere konstaterede tab ved videresalg ved bogen vil være selskabets indkomstopgørelse uvedkommende.\nUnder sagens forberedelse er foretaget syn og skøn ved bevaringschef VM, Det Kongelige Bibliotek, der desuden under hovedforhandlingen har besvaret supplerende spørgsmål.\nSagsøger og hendes tidligere ægtefælle, BA, har afgivet forklaring under hovedforhandlingen.\nSagsøger har gjort gældende, at der ikke er noget grundlag for at foretage beskatning af den hævdede nytteværdi. Det bestrides, at der er hjemmel til at beskatte rådigheden over NG-bogen. Dette forudsætter en positiv lovhjemmel således som for eksempel beskatningshjemlen i ligningslovens § 16, stk. 4, med hensyn til værdi af fri bil.\nDer er heller ikke hjemmel til at beskatte sagsøger af "manglende lejeindtægt" fra en udlejning af bogen, der efter SKATs opfattelse kunne være foretaget. Bogen ville for det første tabe sin markedsværdi, hvis der blev overladt til andre med risiko for affotografering og publicering af indholdet. Dette ville være i direkte modstrid med formålet med selskabets investering, der skulle give en fortjeneste ved udgivelse eller salg. Dernæst ville udlejning medføre risiko for, at bogen beskadiges eller ligefrem går til, således som det er dokumenteret gennem skønserklæringen og skønsmandens forklaring under hovedforhandlingen.\nBogen har ikke været anvendt privat, og oplysningerne om bogens skrøbelighed godtgør også, at den ikke er egnet til privat benyttelse. Opbevaringen i sagsøgers hjem har udelukkende været betinget af hensynet til de bevaringsmæssigt optimale forhold, således som det er belyst gennem oplysningerne fra skønsmanden, og af hensyn til at sikre den mod tyveri. Den har ikke været udstillet, så man kunne glæde sig over den i det daglige eller vise den frem for gæster. Der er således ikke nogen nytteværdi at beskatte. Bevisbyrden for den hævdede brug eller rådighed påhviler sagsøgte.\nDa der ikke er nogen nytteværdi at beskatte, er der heller ikke grundlag for at foretage som maskeret udlodning, idet der ikke som for eksempel ved firmabiler er hjemmel til at beskatte rådigheden over bogen. Det er da heller ikke rådigheden, men den skønnede nytteværdi, som sagsøger er blevet beskattet af.\nSelskabet købte bogen som et investeringsobjekt med henblik på opnåelse af fortjeneste ved senere salg eller udgivelse på linje med selskabets køb af biler og finansielle aktiver. Det bestrides, at erhvervelsen skulle falde uden for selskabets formål eller adskille sig fra selskabets øvrige investeringer.\nSubsidiært gøres det gældende, at hvis der findes grundlag for at beskatte sagsøger af en nytteværdi af bogen, skal denne nytteværdi ikke fastsættes efter standardsatsen for brugsnydelsen af indbo og andet løsøre, men derimod efter et konkret skøn over muligheden for at bruge bogen og den faktiske nytteværdi. Og selvom der måtte skulle ske beskatning af en "liebhaver"- eller "herligheds"værdi, er det stadig markedsværdien, der er afgørende.\nSagsøger har endelig påpeget, at da bogen først blev erhvervet den 1. marts 2006, må beregningen, der er foretaget ud fra et helt år, under alle omstændigheder korrigeres, og\nSagsøgte har henvist til, at sagsøger skal beskattes af den værdi, hun har haft af som eneaktionær i det selskab, der ejer bogen, at have fået stillet NG-bogen til rådighed. Beskatningshjemlen er ligningslovens § 16 A, stk. 1, der vedrører beskatning af udlodning til aktionærer, og rådighedsbeskatning er ikke som af sagsøger hævdet begrænset til at omfatte de aktiver, der er angivet i særreglen i bestemmelsens stk. 9, jf. § 16. Der kan ikke analogiseres fra reglerne om personalegoder, og der er ingen specifik værdiansættelsesregel. Værdiansættelsen skal efter ligningslovens § 2 ske på markedsvilkår.\nSelskabets formål er holdingvirksomhed, og indtægterne hidrører fra finansielle aktiver. Bogen adskiller sig klart fra selskabets andre erhvervelser, hvilket giver grundlag for en formodning for, at erhvervelsen af den må antages sket i sagsøgers og hendes daværende ægtefælles personlige interesse. Bevisbyrden for, at dette ikke er tilfældet, påhviler sagsøger, og bevisbyrden er ikke løftet. Der er intet oplyst om eventuel forudgående sondering af muligheden for fortjeneste, og der har til dato ikke været noget afkast af investeringen. Muligheden for at opnå fortjeneste ved udgivelse eller salg af bogen må anses for usikker, og de udtalelser, sagsøgers daværende ægtefælle i forbindelse med købet blev citeret for i pressen, understøtter, at bogen ikke blev købt i selskabets interesse. Bogen er endvidere blevet opbevaret i sagsøgers private bolig, og sagsøger har ikke betalt noget til selskabet for at have bogen stillet til rådighed. Det er ingen betingelse for beskatning, at der påvises en faktisk benyttelse. Hvis noget er stillet til rådighed, er der grundlag for beskatning, uanset omfanget af faktisk benyttelse.\nSagsøger skal derfor efter ligningslovens § 16 A, stk. 1, beskattes af denne rådighed, og at bogen ifølge skønserklæringen skal håndteres med stor omhu for ikke at lide skade, medfører ikke, at rådigheden over bogen er uden værdi. Bogen kan gennemses under iagttagelse af særlige sikkerhedsforanstaltninger, og den værdi, der er knyttet til rådigheden, kan ikke udelukkende anses at bestå i muligheden for at læse eller gennemse bogen. Det er nok, at der er en glæde eller " herlighedsværdi" ved at besidde den.\nVærdien af rådigheden beror på et skøn. Det er ikke godtgjort, at Landsskatterettens skøn er udøvet på et forkert grundlag, eller fører til et åbenbart urimeligt resultat, og der er således ikke grundlag for at tilsidesætte Landsskatterettens skøn. Dog er sagsøgte enig i, at der skal ske korrektion henset til, at der kun har været tale om 10 måneders besiddelse og ikke et helt år.\nDer er i ligningslovens § 16 A hjemmel til at foretage beskatning i anledning af dispositioner, der må anses for udlodninger til aktionærer eller andelshavere.\nEn disposition, hvorved et gode stilles til rådighed for en aktionær eller andelshaver, kan give anledning til beskatning, uanset i hvilket omfang aktionæren eller andelshaveren rent faktisk udnytter sin mulighed for at disponere.\nVærdiansættelsen af rådigheden skal efter ligningslovens § 2 ske ud fra markedsvilkår.\nI det foreliggende tilfælde er der enighed mellem parterne om, at bogen blev anskaffet af selskabet.\nDet ligger endvidere fast, at bogen straks efter købet blev anbragt på sagsøgers private bopæl.\nDer er ikke grundlag for at tilsidesætte forklaringerne om, at der ikke var noget pengeskab på selskabets adresse, og at det derfor var nødvendigt af hensyn til tyveririsikoen at opbevare den hjemme. Det fremgår af den forsikring, der straks efter købet blev tegnet, at det er et vilkår, at bogen blev opbevaret i et penge/brandskab.\nForklaringerne om, at denne placering også var hensigtsmæssig af hensyn til bevaringen af bogen, er bekræftet af skønsmanden.\nPå grundlag af skønsmandens erklæring og forklaring under hovedforhandlingen må det lægges til grund, at bogen er så skrøbelig, at den stort set ikke kan håndteres, og at det i givet fald kræver betydelig fagkundskab, hvis ikke den skal lide skade, hvortil kommer, at udstilling med lyspåvirkning også stærkt frarådes.\nDer er ikke grundlag for at tilsidesætte forklaringerne om, at bogen i overensstemmelse med disse oplysninger udelukkende har været opbevaret i et pengeskab i kælderen, og at det eneste gode, sagsøger har haft ved at have bogen stillet til rådighed, således har været bevidstheden om, at NG-bogen lå i et pengeskab i kælderen.\nRetten finder ikke tilstrækkeligt grundlag for at statuere, at dette skal betragtes som et gode med en økonomisk værdi, der kan være genstand for beskatning.\nSagsøgers principale påstand tages derfor til følge.\nEfter sagens resultat skal sagsøgte betale sagsomkostninger til sagsøger.\nSagsomkostningerne fastsættes med 500,00 kr. til dækning af retsafgift, 20.000,00 kr. med tillæg af moms til dækning af udgift til advokat, 10.812,50 kr. til dækning af udgift til skønserklæring og 1.842,00 kr. til dækning af honorar og kørselsgodtgørelse til skønsmanden vedrørende fremmøde under hovedforhandlingen.\nSagsøgte Skatteministeriet skal anerkende, at sagsøger A´s indkomst for 2006 nedsættes med 90.000,00 kr.\nSagsøgte skal inden 14 dage betale 38.154,50 kr. i sagsomkostninger til sagsøger.


Hvem er vi - Else Hus\nHvem er Else Hus\nElse Hus er et specialiseret regionalt Bo- og dagtilbud for voksne mennesker over 18 år, med udviklingshæmning og autisme.\nAlle beboerne bærer diagnosen autisme og psykisk udviklingshæmning.\nBeboernes funktion/udviklingsalder vurderes til, at befinde sig på et niveau svarende til imellem 6 måneder og 6 år.\nFælles for beboerne på Else Hus er, at alle har behov for omfattende hjælp og støtte til alle dagligdagens funktioner samt en genkendelig og forudsigelig hverdag, som er tilrettelagt ud fra den enkeltes ressourcer og behov.\nVi arbejder ud fra vores fælles kerneopgave som er: at skabe udvikling, trivsel og omsorg for derigennem at højne livskvaliteten for den enkelte beboer.\nVores udgangspunkt er, at alle beboere gør det bedste de kan. Vores opgave er, at skabe de bedst mulige rammer, for denne enkeltes mulighed for inddragelse i eget liv og livsmestring.\nDen pædagogiske indsats tilrettelægges på en måde, der individuelt understøtter beboernes ressourcer bedst muligt, med kompensation for funktionsnedsættelser, hvor det er nødvendigt.\nVi tilrettelægger arbejdet ud fra en individuel indsats i forhold til den enkelte beboer.\nI vores valg af metoder tager vi udgangspunkt i anerkendt viden og den velfærdsteknologiske udvikling, der knytter sig hertil.\nElse Hus tilbyder også løsning af opgaver, hvor kommunerne har behov for etablering af særforanstaltninger for beboere med problemskabende adfærd.\nElse Hus rummer tre selvstændige bo-enheder med seks lejligheder i hver enhed, vores dagtilbud, som benyttes af alle vores beboere, samt to særforanstaltninger, som er beliggende på en gammel gård i Lejre.\nSom ny medarbejder på Else Hus, får man en mentor, som er ansvarlig for det planlagte introduktionsprogram.\nIntroduktionsprogrammet kommer rundt om arbejdet i vores daglige praksis, med særlig fokus på kendskab til beboerne, men også på introduktion til dokumentation, medicinhåndtering, politikker, kvalitetsarbejdet, diverse IT-systemer og alarmer samt Else Hus som organisation.\nVikarer – link til ansøgning – møder:\nPå Else Hus er vores vikarer en vigtig ressource, i forhold til planlagt fri/ferie/kurser etc. og ved akut opstået sygdom.\nVi annoncerer ved behov men ellers er det altid en mulighed, at sende en uopfordret ansøgning. Det gøres via vikar ansøgningen\nAlle ansøgere kommer til en personlig samtale, inden det besluttes, om vi finder ansøgeren kvalificeret som vikar. Herefter aftales introduktion på Else Hus.\nVi afholder to vikarmøder årligt, hvor vores vikarer har mulighed for indflydelse på dagsordenen.\nHer udover er der et fagligt tema på mødet.\nVi er uddannelsessted for pædagogstuderende\nVi har én diplomuddannede praktikvejledere. Praktikforløbene planlægges i videst muligt omfang i en af de enheder, hvor vores praktikvejledere er ansat.\nStillingsopslag ved ledige stillinger:\nAlle ledige stillinger slås op og søges via det elektroniske rekrutteringssystem.\nTlf: 4616 1820\nSikker mail: elsehus@regionsjaelland.dk\nCVR: 26 88 55 58


FMS-studerende nomineret til talentpris - Fredericia Maskinmesterskole\nFMS-studerende nomineret til talentpris\nBranchesammenslutningen Datacenterindustrien/Danish Data Center Industry uddeler den 16. maj 2022 en række priser, som hylder bedrifter inden for datacenterbranchen i Danmark.\nVi er ret stolte af, at en af vores nuværende studerende samt en nylig dimittend begge er nomineret i kategorien Young Talent.\nMads Freiberg Hansen går på 9. og sidste semester af maskinmesteruddannelsen på FMS Esbjerg, og han har taget vores valgfag Data Centre Programme. Mads er i praktik ved CBRE - Global Workplace Solutions, som drifter og vedligeholder et datacenter i Esbjerg sammen med Bulk Infrastructure Group.\nMads kontaktede selv CBRE for at forhøre sig om muligheden for en praktikplads, og Rune Bråten, critical facilities manager hos CBRE, har været yderst tilfreds med Mads' indsats.\nMads har siden sin opstart hos os, 1. Februar, udvist stort engagement, gå-på-mod og en lyst til at lære mere omkring data centre, drift og vedligehold. Vi mærker tydeligt den enorme ballast han nu har tilegnet sig på FMS og hvordan vi kan drage fordele af dette i vores operations teams.\nKatrine Korff Hansen dimitterede fra FMS Fredericia i juli 2021. Hun var blandt de allerførste studerende til at tage det dengang nyoprettede valgfag, Data Centre Programme. Katrine blev ligeledes den første FMS-studerende til at få tilbudt en praktikplads på Googles datacenter i Taulov, hvor hun tilbragte 9. semester og skrev sit bachelorprojekt. Oven i købet blev hun tilbudt et job efterfølgende, og hun er nu data center facilities technician hos Google.\nVi ønsker et stort tillykke med nomineringen til både Mads og Katrine!\nGå tilbage Åbent hus på uddannelsen til automationsteknolog Næste


Kinesisk Kalender Køn Kan Man Være Gravid Selvom Man Har Haft Menstruation\nHome } Storre hvornår bliver man nemmest gravid } Kinesisk kalender køn kan man være gravid selvom man har haft menstruation\nBestem dit barns køn med udgangspunkt i en kinesisk kalender. par har endda så meget tillid til en kinesisk kalender, at de forsøger at være Den normale tilgang er, at den kinesiske kalender tager udgangspunkt i datoen for, hvornår du blev gravid. Prøv også vores Terminsberegner hvor du kan beregne din termin. Mangler: menstruation. I følge den kinesiske kalender og hvis man kigger på maj måned så er der Men i dag skulle han så være der alene, vi aftalte jeg skulle aflevere ham og så ville hun I de mdr har jeg haft et par pletblødninger, ofte selvforskyldt da jeg fik rodet rundt . Jeg kan bruge alle nye relationer:) Jeg forsøger også at blive gravid. Manden bestemmer kønnet Prøver du at blive gravid, kan du planlægge Kinesisk kalender fortæller dig om du får en dreng eller pige i skemaet oven Kan man være gravid selvom man har haft menstruation gratis dating.\nKinesisk kalender køn kan man være gravid selvom man har haft menstruation - der\nHvis barnet er nødt til at tære på fedtdepoterne i hjernen, kan der opstå permanente og alvorlige skader. Så går Far og Mor ud til skranken, for at få en tid til onsdag. Mor blev hjemme ved katten og fik noget at spise. Når du er gravid gaber urinrøret en smule mere end ellers, og derfor mærker du ikke nødvendigvis de almindelige symptomer, som man ikke er i tvivl om hvis man først har prøvet det! Nu venter jeg nr. Min mand vil ikke have børn endnu? Jeg har jo læst at man skal være ophidset nok og det føler jeg virkelig at jeg er.. Jeg har også læst at man skal slappe af i underlivet og det gør jeg og derfor kan. Så her kan man spørge sig selv om den kinesiske kalender altid har ret ved en . 32 ved barnets fødsel, selvom du godt kunne være 31, hvis du blev gravid lige .. menstruation, så er det en pige (du har dog næppe haft ægløsning så tidligt). Du kan ikke blive steril af fortrydelsespiller, men det er ikke det samme som at din krop ikke bliver påvirket Har du også haft disse tanker om fortrydelsespiller?.\nkinesisk kalender køn kan man være gravid selvom man har haft menstruation, 15.06.2016. on Kinesisk kalender køn kan man være gravid selvom man har haft menstruation.\tCategory: Storre hvornår bliver man nemmest gravid.\nAbout kinesisk kalender køn kan man være gravid selvom man har haft menstruation\nView all posts by kinesisk kalender køn kan man være gravid selvom man har haft menstruation\nP piller menstruation gravid Vallensbæk\nSamleje efter ægoplægning gratis dating sider for voksne\nInge duelund nielsen kontaktannonce\nStor barm Lejre


» Billig Fjällräven Gutulia Anorak Unisex, Black – 1680 kr.\nFjällräven Gutulia Anorak Unisex, Black\nNavn: Fjällräven Gutulia Anorak Unisex, Black\nEn stor portion internet selskaber giver heldigvis et bredt udvalg af leveringsmodeller. Førstevalget hos mange er efterhånden udleveringssteder, hvor du så nemt kan hente dine varer den dag der passer dig. Fragtmuligheden er jo særdeles nem, samt tit derudover den mest prisbevidste leveringsmanér ved køb af Fjällräven Gutulia Anorak Unisex, Black.\nDu burde ydermere udse dig at vælge at få udbragt til din privatbolig eller til hvor du arbejder. Løsningen bliver typisk lidt dyrere, men endda ultra bekvem. Den mindst kostelige leveringsversion er unægtelig selv at hente varerne, som dog forudsætter at du fysisk befinder dig med kort afstand til e-firmaets bopæl.\nLeveringshastigheden på Sommerjakker er naturligvis ret så afgørende om man mangler ordren inden for kort tid, og derfor er det komplet vigtigt at man ser nærmere på det anslåede leveringstidspunkt for det respektive produkt.\nDe fleste internet forretninger tilbyder levering efter en enkelt hverdag på deres bedst sælgende varenumre, eksempelvis Fjällräven Gutulia Anorak Unisex, Black, som trods alt er regnet ud fra at ordren laves før et fastsat tidspunkt, så de har mulighed for at nå at få varerne distribueret før personalet drager hjemad.\nFlere internet handler sikrer levering uden beregning, men typisk kræver det at der bestilles for en bestemt pris. Derudover kan man vælge den billigste form for levering, som typisk – om du bor nær Viborg, Birkerød eller Skjern – er at få dem til at bringe produkterne til et udleveringssted.\nDet er jo efterhånden ekstremt bekvemt for internetbrugere at sammenligne priser i blandt diverse e-shops, og til tak har adskillige Fjällräven internet firmaer set sig nødsaget til at tvinge priserne på mange af deres varer – til drenge og piger, men også til herrer og damer – eftertrykkeligt, og endda nogle gange love levering uden betaling.\nDog kan det trods alt blive gavnligt at checke nogle internet handler efter rabatkoder på Fjällräven Gutulia Anorak Unisex, Black forinden du shopper, således at du er sikret at opnå den billigste pris.\nDu skal imidlertid være obs på, at hvis en internet butik afsætter produkter til en udsalgspris der virker uhørt fremragende, så kan det for det meste være et signal om en fup e-shop. Kortkøb er i hvert fald indbefattet af en forordning, som passer på kunden overfor uægte internet forhandlere.\nGenerelt tilråder vi køb med gængse betalingskort eller betalinger med mobilen. Som et alternativ kan du overveje en afbetalingsløsning som f.eks. ViaBill, for så vidt du har i sinde at afbetale omkostningerne ude i fremtiden.\nFør nogen køber i en Fjällräven internet webshop burde man til hver en tid sætte sig ind i webbutikkens forretningsaftale, men det er for det meste ikke særlig morsomt.\nEn nemmere løsning kan være at kontrollere om internet butikken er e-mærket, som burde være en sikring om at online virksomheden efterkommer de opstillede regler, samt at online butikken jævnligt evalueres af jurister som mestrer reglerne. Dette er desuden en god lejlighed til en hjælpende hånd, når du udsættes for problemer i forbindelse med din shopping.\nUdover dette er det smart at kunden er omhyggelig omkring de mest aktuelle forhold der gælder for bestillingen, eksempelvis den returpolitik e-handlen tilbyder. I relation til det er det desuden vigtigt, at man stadigvæk bevarer sin faktura, så man til enhver tid vil kunne påvise sit køb af Fjällräven Gutulia Anorak Unisex, Black, uden hensyn til om du søger et produkt til en dreng eller pige.\nTrustpilot giver dig fuldstændig belejlige genveje til at dechifrere forskellige tidligere brugeres reflektioner og på grund af dette er det fornuftigt, at du gennemgår e-handlens anmeldelser af Fjällräven Gutulia Anorak Unisex, Black forinden du køber.\nFacebook fremskaffer på samme måde rigtig pålidelige løsninger til at få indtryk af e-firmaets kundetilfredshed. Herinde ses mange online forretninger som tilbyder folk at aflevere en vurdering af virksomhedens service, som ligeledes bør udnyttes til at danne dig et indtryk af hvor glade kunderne er.\nVores side er finansieret ved hjælp af annoncer. Vi har samarbejdsaftaler med en gruppe af webbutikker derved at vi promoverer virksomhedernes tilbud, og indtjener kommission under forudsætning af at du udfører et køb.\nViden angående varer og outlets på nettet ajourføres tit, men der tages forbehold for ændringer der måtte være realiseret siden seneste opdatering af hjemmesidens data.


Revisorfirma trækkes ind i skandale\nUndervisningsministeriet langer ud efter den internationale revisorgigant, som alene i Danmark har 650 ansatte.\nMandag d. 15. august 2011, kl. 08.57\nOpdateret mandag d. 04. juni 2012, kl. 18.01\nRevisionsfirmaet Ernst & Young skamroste glatbane-svindlernes regnskab, men nu risikerer firmaet også at ryge med i faldet, skriver Avisen.dk.\n- Det er vor opfattelse, at den opgjorte periodes indberetning af gennemført aktivitet er foretaget i overensstemmelse med gældende bekendtgørelse om tilskudsberettiget udbetaling m.v. til institutioner for erhvervsrettet uddannelse?\nSådan skrev revisorfirmaet Ernst & Young om den kvartalsmæssige indberetning fra det skandaleramte transportuddannelseskoncern TUC i 2009.\n13 revisorer sendt til Revisornævnet\nDansk revisor rådgiver asfaltpirater\nRevisorer erkender fejlrisiko\nSmå revisorer raser over fusionMen stik imod revisorfirmaets lovprisninger svindlede TUC i det år med næsten fem millioner kroner, som de uberettiget modtog i AMU-tilskud. Det har Undervisningsministeriet konkluderet.\nNu langer ministeriet også ud efter den internationale revisorgigant, som alene i Danmark har 650 ansatte.\nDet fremgår af en aktindsigt i tilsynssagen mod TUC foretaget af Avisen.dk.\nKvalitets-og Tilsynsstyrelsen bekræfter, at en særlig controller-enhed er sat til at kulegrave revisionens rolle i den omfattende svindelsag.\n- Det er en afgørende del af AMU-systemet, at skoler og udbydere lever op til tilsynet. I den proces spiller den lokale revision en nøglerolle. Vi skal kunne stole på den kontrol, som den lokale revision udfører, siger direktør Per Hansen til Avisen.dk\nMinisteriet mener, at Ernst & Young har svigtet deres ansvar ved at godkende indberetningerne af tilskudsberettigede aktiviteter i TUC.\nSjusk kan koste bøder for revisorer


Boeing får atter gang i flysalget - Trendsandtravel.dk\nBoeing får atter gang i flysalget\nEfter at Airbus bragte sig klart i spidsen i de første par dage af det store Dubai Air Show 2019 med ordrer på 150 nye fly, er ærkerivalen Boeing omsider begyndt at røre på sig.\nBoeing kan således på tredje- og fjerdedagen melde om store salg af både det store langdistance fly 787 Dreamliner og af den kriseramte 737 MAX model, som har været ramt af start-forbud siden marts.\nDen største jubel i længere tid lød hos den amerikanske flyfabrik i går. Efter over et halvt år stilstand kom den første ordre i hus på 737 MAX.\nDen kom fra Kazakhstan, hvor det lokale flyselskab Air Astanas underskrev en hensigts-erklæring om at købe 30 styk Boeing 737 MAX 8 maskiner.\nDem vil Air Astanas bruge til sit nye lavpris datterselskab FlyArystan. Ordren har en værdi af 3,6 milliarder dollars.\nHer onsdag morgen kom så nyheden, at Emirates har bestilt 30 Boeing 787 Dreamliners til at supplere sine lidt mindre 777X familie af langdistance fly.\nEmirates har valgt 30 Boeing 787 Dreamliners til fordel for Airbus A350 fly. (Foto: Boeing)\nValget hos Emirates, der er et af verdens helt store flyselskaber på interkontinentale ruter, kommer så lidt af et slag i ansigtet på Airbus.\nEmirates forhandlede nemlig både med Boeing om 787 Dreamliners og Airbus om A350 maskiner til den pågældende ordre.\nEmirates er mest kendt for at være verdens største ejer af de enorme Airbus A380 fly – over 100 eksemplarer – men knap så opsigtsvækkende har det Dubai-baserede flyselskab øget sin beholdning af mindre langdistance maskiner i de seneste par år.\nValget er i høj grad faldet på Boeing, der leverer både 787 Dreamliners og 777-8 og 777-9 fly til Emirates. Dertil kommer forhånds-bestillinger på den endnu ikke færdige Boeing 777X.\nSom del af den nye kontrakt vil Emirates erstatte 30 Boeing 777 fly med 30 787-9 Dreamliners. Emirates vil fortsat være verdens største bruger af Boeing 777 med 155 maskiner i dag og 126 fly i ordrebogen.\nDen seneste nye Boeing 787-9 Dreamliner kan flyve 296 passagerer over afstande på 13.950 kilometer. Det sker med et 20 procent lavere brændstof forbrug end på de fly, de nye Dreamlinere erstatter.\nEtihad skærer sin bestilling af Boeing Dreamlinere ned. (Boeing)\nEtihad aflyser hos Boeing\nSelvom humøret er vendt hos Boeings salgsfolk i Dubai, siver der imidlertid også mere kedelige histore frem. For mens Emirates køber ind af Boeing 787 Dreamlinere, afbestiller Emirates lokale rival Etihad.\nEtihad har nemlig i dag offentliggjort, at man mindsker sin ordre af Dreamlinere. Den lød ellers på 71 maskiner, der skal leveres frem til 2023, men er nu blevet 20 færre.\nDet Abu Dhabi baserede flyselskab har ellers haft de store spendér-bukser på i de senere år, hvor araberne bl.a. købte sig ind i Air Berlin og Alitalia. Begge investeringer har været katastrofer. Air Berlin er konkurs og Alitalia tæt.\nEtihad har derfor ændret strategi og vil være mindre ekspansiv i fremtiden. Det er bl.a. gået ud over Airbus, hvor Etihad i februar skar sin bestilling af 62 A350 langdistance fly ned til 20….\nnov 20, 2019 Leif Bomberg\nEngland vil måske forbyde private jetflyeasyJet flyver meget grønt\n20. november 2019\tRejser, Trends737 MAX, 787 dreamlner, air astanas, boeing, emirates


Økosystemer og habitater | Den danske biodiversitets portal - Danmarks Biodiversitets Clearing House Mechanism\nSite search: Hjem\n» Niveauer for biodiversite...\n» Økosystemer og habitater\nØkosystemer og habitat typer er samfund af dyr, planter og andre organismer og de omgivelser, de lever i, og som fungerer som en helhed. Det videnskabelige økosystembegreb stammer fra 1930erne, men vores brug af landskab og naturressourcer har altid været økosystem-baseret: skovbrug, landbrug, fiskeri. Habitat type begrebet er nyere og anvendes nu ofte for undertyper af økosystemer. EU's Habitat direktiv og Bern konventionen bruger begge habitat type begrebet for de helt specifikke typer, der skal beskyttes, mens Biodiversitets konventionen bruger økosystemer begrebet for de store enheder i landskabet, som mennesker bruger. Vores hoved typer falder i de samme kategorier som overalt på jorden: - dyrket landbrugsland - græs- og dværgbusk dominerede områder - skov og krat - kyster - moser og kær - ferskvand - marine - by, industri og transport områder Økosystemer og habitat typer i Danmark er næsten alle sammen udviklet ud fra en kombination af de naturlige vilkår herhjemme (klima, jordbund, indvandring af arter og på det seneste også luft- og vandbårne kemikalier) og vores mere og mere intensive brug gennem mange århundreder. Nu har vi mest økosystemer, der er meget kraftigt udnyttet til produktion (kaldet helkultur), en hel del der gennem tiden eller mere nyligt har været extensivt drevet (halv-kultur), og kun meget lidt helt selvudviklet naturlig natur (oprindelig eller helt ny-opstået). Danske økosystemer hører sammen med tilgrænsende og lignende dele af vores nabolande til inden for to af nordvest Europas biogeografiske regioner: - den kontinentale - den atlantiske. Information og kort over de biogeografiske regioner findes i EEA (se links nedenfor).\nDanmark har mange vigtige områder for økosystemer og habitat typer og for dyr og planter. De ejes enten af private eller det offentlige, og tilsvarende administreres de af mange forskellige instanser. Nogle af områderne er fredede eller sikret på anden vis. Web siden Naturnet.dk samler mange også lokale henvisninger til andre typer områder. I den Europæiske EUNIS web database findes der også danske områder beskrevet: - de større fredede områder (fra det centrale fredningsregister, få oplysninger) - de danske CORINE biotops områder (mange oplysninger) (Vælg: sites, country, CDDA national eller CORINE biotopes dataset).\nSprog forvirring: der findes mange ord for naturområder og for fredede eller udpegede områder. Mest forvirring er der om brugen af ordet 'habitat'. En habitat type er en generel type af område, som er nødvendig for nogle bestemte grupper af dyr og planter. Når man udpeger et bestemt lokalt område på grund af dets indhold af habitat typer kaldes det et habitat område. Men mange bruger det korte ord 'habitat' uden at gøre klart, om der er tale om en type eller et område. Det gælder især for habitat typer og områder udpeget under EUs Habitat direktiv.\nNationale fredninger i Danmark\n§3 beskyttede områder i Danmark\nLister over Natura 2000 områder\nDanmarks vigtigste fuglelokaliteter (DOF)\nGeologiske interesseområder i Danmark\nBiogeografiske regioner, information fra EEA\nAndre natur konventioner Biosikkerhed og genteknologi\nNiveauer for biodiversitet Økosystemer og habitater


institut for tværkulturelle og regionale studier københavns universitet Ruspjece 2015 Information til nye studerende på Religionsvidenskab på ToRS - PDF\ninstitut for tværkulturelle og regionale studier københavns universitet Ruspjece 2015 Information til nye studerende på Religionsvidenskab på ToRS\nDownload "institut for tværkulturelle og regionale studier københavns universitet Ruspjece 2015 Information til nye studerende på Religionsvidenskab på ToRS"\n1 institut for tværkulturelle og regionale studier københavns universitet Ruspjece 2015 Information til nye studerende på Religionsvidenskab på ToRS\n2 Kære nye studerende! Velkommen til Institut for Tværkulturelle og Regionale Studier, som vi til daglig kalder ToRS! Vi håber at I vil få en dejlig, spændende, udfordrende, provokerende og udbytterig studietid. ToRS er et institut med mange forskellige fag. Undervisningen styres af et enkelt studienævn der er sammensat af fem undervisere og fem studerende og har Ulla Prien som formand. Vi skriver som studieledere med ansvaret for undervisningen det gælder både udbud, indhold og planlægning. I skal nu begynde jeres studier og vi kan love jer at der bliver nok at se til. Vi kan også love jer at I vil få undervisning af høj kvalitet. Vores undervisere er meget forskellige og dette afspejles naturligvis også i deres valg af undervisning, men de har en ting til fælles: De er højt fagligt kvalificerede og de er internationale specialister på deres felt. Det forventes så til gengæld af jer at I møder forberedt op til undervisningen, og at I deltager aktivt både i undervisningen og i de aktiviteter, som foregår på campus uden for undervisningen, som også er en del af det at studere. Mange af disse aktiviteter kommer ikke af sig selv, men skal udvikles og holdes i gang af jer! Vi glæder os meget til det nye semester, til at se jer på gangene og i undervisningslokalerne. Rigtig god fornøjelse! Studieleder Annika Hvithamar og Vicestudieleder Tine Roesen\n3 Velkommen til ToRS fra din AC-vejleder Vi har glædet os til at tage imod jer og håber I får en supergod studiestart! Jeg er ansat som AC-vejleder og det vil være denne underlige titel, I kommer til at se mest. Den er så bred, at den kan dække hvad som helst. I virkeligheden skulle jeg bare være karrierevejleder, men mit arbejdsområde må siges, at dække hele det område der ligger mellem studievejledning, administration og undervisning. Jeg ser mig selv som en af de medarbejdere, der sørger for at lime det hele sammen for jer så I får mest mulig hjælp til jeres studietrivsel og gennemførsel af studiet! Skriv altid gerne en mail til mig og så kan jeg i det mindste altid henvise jer til de rette personer eller instanser, der kan hjælpe jer. I står ikke alene! Jeg kommer ud og hilser på jer alle i studiestarten. Mange hilsner, Dorthe Rozalia Horvath Horup (cand.mag. ungarsk og østeuropastudier) Mail: Kontor: Lokale Portræt i Universitetsavisen: ToRS fælles ruspjece\n4 Undervisning og eksamen på ToRS HUSK: Al information angående undervisnings- og eksamenstilmelding og lignende frister sendes ud via din alumnimail. Det er dit eget ansvar, at du er korrekt tilmeldt undervisning samt eksamen! Det er også dit ansvar at gå ind jævnligt og tjekke informationer på din uddannelsesside i KUnet. Helst 2-3 gange om ugen. Alle informationer ligger der. Af eksamenskoordinator Anne Korsholm Bergenholtz Københavns Universitets intranet, KUnet Al information om dit studie er samlet på din uddannelsesside på Københavns Universitets intranet, KUnet. Fra forsiden af KUnet findes et link til uddannelsessiden i boksen Mine enheder. På din uddannelsesside kan du finde frister for eksamen, eksamensplaner med tid og sted for de enkelte eksaminationer, information om e-aflevering og meget mere. Du skal holde øje med studiebeskeder på forsiden af KUnet samt jævnligt læse din studentermail, som du ligeledes åbner via KUnet. Din adresse består af dit KU-brugernavn (abc123) efterfulgt ku.dk. Via Selvbetjeningen på KUnet kan du se dine undervisnings- og eksamenstilmeldinger, finde dine eksamensresultater og lave udskrifter. Undervisningstilmelding Som 1. årsstuderende på Humaniora bliver du automatisk tilmeldt undervisning og eksamen. Undervisningstilmeldingen ligger to gange årligt forud for det semester, hvor undervisningen vil foregå. Du kan læse mere om undervisningstilmelding og frister på din uddannelsesside på KUnet under punktet Undervisning. Eksamen Eksaminer afholdes to gange årligt ved slutningen af et semester, hhv. december/januar og maj/juni. Frister for aflevering af petitum og hjemmeopgaver bliver offentliggjort på KUnet på din uddannelsesside i begyndelsen af hvert semester. For at gå til eksamen forudsættes det, at du er korrekt tilmeldt eksamen. Redigering af eksamenstilmeldinger er åben i begyndelsen af hvert semester via selvbetjeningen på KUnet. De fleste undervisningstilmeldinger medfører automatisk eksamenstilmelding, men det er vigtigt, at du selv følger op på, om din eksamenstilmelding er korrekt også selvom den er genereret automatisk. Senere i din studietid vil du kunne komme ud for, at du selv skal tilmelde dig undervisning og/eller eksamen. Studieordninger Sæt dig nøje ind i din studieordning. I studieordningen kan du læse om, hvad der forventes af dig til eksamen, og om du skal aflevere petitum til den enkelte eksamen. Alle studieordninger ligger på Humanioras hjemmeside her: Afmelding af eksamen Det er ikke muligt at afmelde sig sine eksaminer. På din uddannelsesside kan du læse mere om Folketingets aftale om en reform af SU-systemet og rammerne for studiegennemførsel (Studiefremdriftsreformen), som fastsætter strammere krav til studerende og universiteterne om hurtigere studiegennemførelse. Syge- og reeksamen Hvis du ikke består din eksamen eller bliver syg, vil du automatisk blive tilmeldt en syge-/reeksamen i forlængelse af den ordinære eksamenstermin i hhv. februar og august måned. Sygdom skal kunne dokumenteres og meldes til administrationen senest på eksamensdagen. Flere spørgsmål Har du flere spørgsmål til eksamen, selvbetjeningen og andet du ikke finder svar på i KUnet, så er du altid velkommen at kontakte din studievejleder på ToRS. Se åbningstiderne på din uddannelsesside i KUnet. ToRS fælles ruspjece\n5 Hjemmesiden er en oversigt over al undervisning, der udbydes på KU. Her kan du søge dine fag frem og se både kursusbeskrivelser og skema, når dette er fastlagt. ToRS Studnyt er ToRS nyhedsbrev til de studerende. Det udgives ca. 3 gange pr. semester og kommer via KUnet direkte i din alumnimail. Her kan du finde vigtige meddelelser, reklamer for arrangementer og meget mere. IT-platforme ToRS har også en side på Facebook, der hedder ToRS Studnyt. Her kommer løbende informationer fra vejledning og administration på instituttet. Find, del & like os! Som før beskrevet, skal du som studerende være bekendt med en række IT-platforme, som anvendes til vigtig kommunikation. Det er her at Københavns Universitet, fakultetet (Humaniora), instituttet (ToRS) og dit fag kan nå dig via mail, studiebeskeder og lignende. Det er derfor meget vigtigt, at du som studerende sørger for jævnligt at orientere dig på disse sider, da al information vil blive sendt ud herigennem. KUnet (www.kunet.dk) er intranet for alle studerende. Ved optagelse modtager du anvisninger på, hvordan du logger ind på KUnet. Denne side bliver meget central for dig i løbet af din studietid. Absalon (adgang via KUnet) er intranet for den undervisning, som du deltager i. Her finder du f.eks. materiale til din undervisning, beskeder fra undervisere osv. Vejledning til KUnet kan findes på Har du alligevel problemer, kan du henvende dig til ITservicedesk på telefon eller mail: Tlf.: , mail: Derudover kan du få hjælp til både internet, print og kopi ved at henvende dig hos den store reception i forhallen på KUA2 eller hos IT Help Desk, som bor lige ovenpå receptionen. De har åbent alle hverdage mellem kl Generelle spørgsmål eller kommentarer til KUnet kan rettes til Din uddannelsesside (adgang vi KUnet: Find Enheder i øverste højre hjørne) er en samlende side for al generel information om dit studie. Hold også øje med opslagstavlen på forsiden af din uddannelsesside. Her bliver nye opslag sendt til instituttet om praktik, studiejobs, seminarer, sommerskoler, foredrag og meget andet lagt ud ca. en gang om ugen. Ny app fra KU KU lancerer app'en 'myucph' - den skulle være til at downloade fra d. 24. august. Med app'en vil du bl.a. kunne se dit personlige skema samt få studiebeskeder og beskeder fra Absalon direkte ind på din smartphone. Som sagt er app'en helt ny, og vi ved ikke så meget om den endnu, men I vil få mere at vide, så snart vi ved mere.\n6 Råd, organer og fora for studerende Pitstop 1 den første studieproces samtale i studieprogrammet på ToRS! I løbet af introugen vil du møde din faglige studievejleder, som i løbet af din studietid kan hjælpe dig med alle dine spørgsmål. På dit første eller andet semester, indkaldes du til en studieprocessamtale på ToRS af vejlederen. Vi kalder vores studieproces samtaler for de 5 pitstop på ToRS, fordi de giver en lille pause, hvor du bliver tanket op og får ny viden og inspiration til dit videre studieforløb. Pitstop 1 foregår i grupper og du inviteres direkte pr. mail eller af studievejlederen i forbindelse med din undervisning. Samtalerne bliver så vidt muligt placeret i nærheden af din undervisning, så du er ude på instituttet den pågældende dag. Vel mødt! De 4 øvrige pitstop foregår dels på din BA-uddannelse og 2 senere på KA-uddannelsen. Det er meget vigtigt for dig og dit studie, at du deltager aktivt i disse samtaler. Fagråd Alle studerende er medlemmer af deres fags fagråd. Fagrådet tager sager op, som er specifikke for det enkelte fag, såsom studieordningsændringer og faglige arrangementer (f.eks. bogcafe eller studenteroplæg). Alle er velkomne til møderne, som typisk afholdes en gang om måneden med kaffe og kage til de fremmødte. Hold øje med Facebook for nærmere tid og sted og spørg dine tutorer, hvilke Facebook-grupper der er relevante på dit fag. ToRS fælles fagråd Alle studerende er ligeså medlemmer af instituttets fælles fagråd. Det fælles fagråd tager sig bl.a. af studiemiljø og andre sager, som er fælles for alle studerende på instituttet. Fælles fagrådets møder er åbne for alle interesserede. Hold øje med Facebook for nærmere tidspunkt og sted og meld dig ind i Facebook-grupperne: ToRS Fagråd og ToRS Fælles Forum FOREVER. Studienævn (SN) ToRS SN bestemmer over uddannelserne og deres indhold. Her vedtages studieordningerne, som er de enkelte fags grundlov. Det er desuden SN, der giver dispensation og meritoverførelser. SN består af 50 % studerende og 50 % undervisere, som alle vælges ved KU-valg, som finder sted hvert år i november (underviserne sidder for 3 år og studerende for 1 år). De studerende stilles typisk op af deres fagråd eller fællesfagrådet. Se mere her: ToRS fælles ruspjece\n7 Institutrådet Institutrådet er et forholdsvist nyt råd, som har til opgave at rådgive institutlederen omkring instituttets strategi for ansættelse, budget osv. Rådet består af repræsentanter fra studerende og ansatte, som alle vælges ved KU-valget i november. De studerende stilles typisk op af deres fagråd eller fælles fagrådet. Se mere her: HUMrådet Alle studerende på Det Humanistiske Fakultet er medlemmer af HUMrådet. Det kan ses som en samling af alle de lokale fagråd og fællesfagråd. HUMrådet beskæftiger sig med studiemiljø på fakultetet og afholder forskellige fælles arrangementer for alle studerende på Humaniora. Se mere på Studenterrådets hjemmeside: Akademisk Råd (AR) AR er et rådgivende organ for dekanen (den øverste leder på fakultetet). AR rådgiver om fakultetets strategi, økonomi osv. Desuden tildeler AR ph.d.- og doktorgrader. AR består af en tredjedel studerende og to tredjedele undervisere. Alle medlemmer er valgt ved KU-valget i november. De studerende stilles typisk op af HUMrådet. Se mere på Humanioras hjemmeside: Studenterrådet (SR) Alle studerende på Københavns Universitet (KU) er medlemmer af SR. SR er den samlede organisation for alle fagråd, fælles fagråd og fakultetsråd. SR tager sig af studiemiljø på tværs af KU og diskuterer de overordnede uddannelsesregler med rektoratet. HUMrådet opstiller hvert år fire fakultetsrepræsentanter til SRs bestyrelse på SRs generalforsamling i oktober. Se Studenterrådets hjemmeside her: ToRS fælles ruspjece\n8 Københavns Universitets Bestyrelse (bestyrelsen) Bestyrelsen er universitets øverste myndighed. Det består af seks eksterne medlemmer, to repræsentanter fra det videnskabelige personale, en repræsentant fra det teknisk-administrative personale og to studenterrepræsentanter. Bestyrelsen lægger de overordnede budgetter og strategier for universitetet og ansætter rektor, som leder den daglige drift af universitetet. SR opstiller hvert år en studerende til bestyrelsen, som vælges til valget i november, og sidder for to år (altså med et års overlap til den anden studenterrepræsentant). Se mere her: De mange råd og organer kan være svære at overskue. Heldigvis kan illustration herunder hjælpe med et hurtigt overblik, indtil du er helt inde i strukturen: Institut (ToRS) De studerendes egne råd Fagrådet (både fagenes egne og det fælles) Universitetets organer Studienævnet Institutrådet Fakultet (Humaniora) HUMrådet Akademisk Råd (AR) Universitet (KU) Studenterrådet Bestyrelsen Men hvordan kommer jeg med i alle disse spændende grupper? I de studerendes egne organisationer er du automatisk medlem du skal bare møde op! Du kan melde dig ind i rådenes Facebook-grupper eller kontakte et af medlemmerne på mail (se links ovenfor), hvis du vil høre hvornår møderne foregår og modtage indkaldelser. I de mindre fagråd, f.eks. dem der kun dækker de enkelte afdelinger (ØSØ, MØS, osv.), er det oftest sådan at du selv kan indkalde til et møde, hvis der er noget du gerne vil drøfte. Universitetets organer kan man blive valgt ind i. Du har mulighed for at stemme og stille op til univalget, der foregår hvert år i november. Hvis du er i tvivl om hvem du vil stemme på, er der udførlige beskrivelser af kandidaterne i f.eks. Uniavisen og bladet Humanist. HUSK AT STEMME! Hvis du selv vil stille op, kan du finde en vejledning på KUnet, når det nærmer sig. ToRS fælles ruspjece\n9 Velkommen til religionsvidenskab Kære nye religionsstuderende Vi er dine tutorer og det er vores opgave at sørge for, at du får en rigtig god studiestart og et godt overblik over universitetet. For at gøre det hele så let som muligt, kan du finde en masse informationer om dit nye studie på samt i denne ruspjece. Det er derfor en stor fordel at læse begge dele, for at være godt orienteret om livet som religionsstuderende. Informationerne på hjemmesiden vil blive suppleret under introdagene, der starter mandag den 24. august 2015 og du kan altid spørge os, studievejlederne og underviserne, hvis du har problemer eller er i tvivl om et eller andet. Vi glæder os meget til at lære dig at kende og introducere dig til dit nye studie. Bedste hilsner, dine tutorer Sofie, Asger, Thea og Amalie P.s. Vi har oprettet en Facebookside Religionsvidenskab, KU 2015), så du kan holde dig opdateret omkring introugen og eventuelle ændringer og en Instagram-profil (Reli_2015), så du kan følge med i forberedelserne af introforløbet. 1\n10 Religionsstudiet information om studiets opbygning Studiestruktur for hovedfagsstuderende Der er fra Det Humanistiske Fakultets side fastsat en overordnet studiestruktur for bacheloruddannelser, der består af en 3-årig bacheloruddannelse samt en 2-årig kandidatuddannelse. Bacheloruddannelsen indeholder 2 ¼ års studier på grundfaget og 3/4 års studier på tilvalg. Studieordningen for den religionsvidenskabelige bacheloruddannelse fra 2010 følger denne struktur dog med den undtagelse at bacheloruddannelsen er forlænget med et ½ år pga. propædeutik propædeutik er det sprogfag, som indgår i bacheloren i Religionsvidenskab. Studiestrukturen og fagenes placering fremgår af nedenstående skema. ECTS Et års studier er på 60 ECTS. ECTS står for European Credit Transfer System og er en standardiseret måleenhed for eksaminers vægt. Man kan omregne ECTS i årsværk, således at 1 årsværk er 60 ECTS, ½ årsværk er 30 ECTS osv. Grundfagsdelen De første 2 års studier (120 ECTS) af den religionsvidenskabelige bacheloruddannelse kaldes grundfagsdelen. Du kan se på skemaet længere fremme i denne pjece, hvilke fag du skal have her. Tilvalg Et tilvalg kan sammensættes på utallige måder. Man kan vælge at sammensætte fag fra flere forskellige institutter/fakulteter, eller man kan søge samlede studiemønstre på ét fag. Man kan også læse tilvalg i udlandet. Med religion som hovedfag har man mulighed for at vælge gymnasierettet tilvalg, der giver kompetence til at undervise i gymnasieskolerne. Hvert forår afholdes en tilvalgsdag, hvor man kan høre mere. Du kan desuden mere information om tilvalg på 2\n11 Propædeutik Noget særligt for den religionsvidenskabelige bacheloruddannelse er den såkaldte propædeutik - et studieforberedende sprogfag normeret til 30 ECTS, som skal gøre den studerende i stand til at arbejde med kilder på originalsprog på kandidatuddannelsen. Som propædeutik kan man vælge mellem mange sprog f.eks. oldgræsk, latin, hebraisk eller arabisk. Det er ikke muligt at læse moderne nordiske sprog, samt engelsk, tysk eller fransk. På Det Humanistiske Fakultetet udbydes en del propædeutiske fag. Man kan også vælge at tage sprogkurser andre steder - her skal man dog være opmærksom på, hvilket niveau studienævnet kræver i det pågældende fag og om det passer ind i studiemønstret på Religionsvidenskab. Endelig kan man også få overført visse sprogfag på gymnasieniveau som gældende for studieelementet propædeutik. Kandidatuddannelse En bestået bacheloruddannelse i Religionsvidenskab giver efterfølgende adgang til en kandidatuddannelse indenfor religionsvidenskaben. Man kan vælge mellem to religionsvidenskabelige kandidatuddannelser på Københavns Universitet: Religionshistorie og Religionssociologi. Desuden er det muligt at blive optaget på andre kandidatuddannelser, både på ToRS, Humaniora og andre universiteter, hvis man opfylder adgangskravene. En bacheloruddannelse i Religionsvidenskab giver bl.a. adgang til kandidatuddannelsen Tværkulturelle Studier. 3\n12 Skema Det anbefalede studieforløb for Religionsvidenskab, 2015-ordningen: 1. semester 2. semester 3. semester 4. semester 5. semester 6. semester 7. semester Religionshistorie Kristendomshistorie Religionsvidenskabelige emnekredse Valgfrit område Idéhistorie Bachelorprojekt Tilvalg Religionssociologi Videnskabsteori Propædeutik 1 Propædeutik 2 Valgfrit område med sprogudprøvning Tilvalg Tilvalg 4\n13 Studieordning En studieordning er et juridisk dokument, hvori ens forpligtigelser og rettigheder som studerende er fastsat. Studieordningen er jeres grundlov som studerende på universitetet. Studieordningerne er udformet og vedtaget af studienævnet og endeligt godkendt af Det Humanistiske Fakultet. Det forventes, at alle studerende er fortrolige med indholdet af den studieordning, de læser på. Derfor er det meget vigtigt at kende den. Jeres studieordning kan findes på studieordninger/grundfag Læsegrupper På studiet vil I opleve, at der kan forekomme hjemmearbejde, som skal udføres og præsenteres i grupper. Læsegrupper kan ligeledes være brugbare når man skal læse op til eksamen, eller bare gerne vil vende de ting man har lært i undervisningen med andre. Forskellige mennesker fungerer forskelligt i grupper og det faglige og sociale udbytte af gruppearbejde prioriteres forskelligt. Når I danner jeres grupper, er det en god ide som det første at afklare med hinanden, hvordan I bedst arbejder i grupper, og hvor stor jeres arbejdsindsats vil være. Derfor: Læs din studieordning! Sæt dig nøje ind i din studieordning. I studieordninger står der bl.a. beskrevet, hvilke kompetencer, de enkelte fag skal give dig. Derudover fortæller den, hvad du skal kunne til eksamen, og hvilken prøveform eksamen foregår under. Tutorerne vil i løbet af introugen forklare yderligere om brugen af læsegrupper og danne disse. Det er derfor en god idé hjemmefra at gøre sig nogle tanker om hvordan man har lyst til at læse, hvornår og hvor meget. 5\n14 ABC-guide Absalon Absalon er KU s intranet og fungerer som kommunikationsleddet mellem undervisere og studerende til understøttelse af den daglige undervisning. Her uploades fx tekster og arbejdsspørgsmål, evt. læseplaner og andre beskeder mellem den enkelte underviser og det enkelte hold. Find en introduktion til Absalon her: Du logger på Absalon ved at klikke ind på www. kunet.dk med KU-brugernavn og password. til job & karriere. På ToRS er AC-vejlederen Dorthe Horvath Horup, som du også kommer til at møde i løbet af introuge. Academic Books Her kan du købe de fleste af de bøger, der vil fungere som grundbøger de første semestre. Desuden har de et fint udvalg af andre relevante bøger. Det kan anbefales at tjekke priser på andre steder, før du investerer hele SU en. Boghandlen ligger i KUA 2 i stueetagen i bygning 14 (lige til højre, når du kommer ind ad hovedindgangen), men har også en webshop. Se Academic Books hjemmeside: AC-vejleder Alle institutter har en AC-vejleder ansat til at lede studievejledningen på instituttet. AC-vejlederen har særligt ansvar for udslusningsvejledning dvs. karrierevejledning, praktikvejledning og kan hjælpe dig, hvis du har studietvivl i forhold til, hvad du skal vælge undervejs, hvad du skal bruge uddannelsen til, eller hvordan du skal planlægge resten af dit studieforløb i forhold Akademisk kvarter Det akademiske kvarter betyder, at en undervisningstime på universitetet starter kvart over det angivne tidspunkt. Det akademiske kvarter er altså underforstået, således at hvis timerne i planen står til at starte f.eks. kl. 9, så starter de almindeligvis først kl Efter ca. 45 minutters undervisning er der en pause - hvis undervisningen fortsætter. Akademisk råd Akademisk Råds opgave er dels at rådgive dekanen om den interne fordeling af bevillinger, forskning, uddannelse og planer for videndeling samt at indstille til bedømmelsesudvalg i ansættelsessager og tildele ph.d.-grader, doktorgrader og priser. Læs mere på: 6\n15 Bibliotek / Videnscenter Mange af de bøger, som du skal bruge, kan du finde på i ToRS videnscenter i bygning 10, 1. og 2. sal. Videnscenteret er indrettet med læse- og arbejdspladser. Er du i tvivl, kan du altid spørge bibliotekar Søren Rantzau (lokale ). Find åbningstider samt mere information på videnscenterets hjemmeside: tors.ku.dk/biblioteker/. Det Kongelige Bibliotek har en afdeling på Søndre Campus - Det Humanistiske Fakultetsbibliotek - som ligger i sin egen bygning midt på Campus. Du bruger dit sygesikringsbevis som lånerkort. Se også Det Kgl. Biblioteks hjemmeside (www.kb.dk). BARstionen Vil du engagere dig i det sociale på religion og på ToRS, kan det være oplagt at tage del i barudvalget. Baren på ToRS hedder BARstionen og barudvalget står for at holde fredagscaféer de fleste fredage i løbet af semestret, samt afholdelse af de store fester i løbet af året. Her kan du få indflydelse på, hvordan festerne skal holdes, gøres bedre eller på anden måde præges. Bibliotek Mange af de bøger, som du skal bruge, kan du finde på biblioteket. Biblioteket på Religionsvidenskab hører under Det Kgl. Bibliotek og ligger i KUA2 på 1. og 2. sal. Det Kgl. Bibliotek har mange andre mindre afdelinger rundt om på KU. Er du i tvivl, kan du altid spørge bibliotekar på Religionsvidenskab, Søren Rantzau, eller søge svar på Det Kgl. Biblioteks hjemmeside: Bøger På universitetet er bøgerne dine bedste venner. Desværre er bøger den slags venner, som man skal betale for. Selvom fattigdom er en smal sum for åndelig berigelse, er det imidlertid bekvemt med gratis eller billig litteratur. Under REX på (Det Kgl. Bibliotek) har du god mulighed for at skaffe dig de bøger, som du skal bruge, hurtigt og nemt. Hvis du ønsker at eje bøgerne, kan du finde en sammenligning af bogpriser og brugte bøger på dk, alskens billige bøger på e-lounge.dk og udenlandsk litteratur på Vær opmærksom på, at bogkøb på det amerikanske version af Amazon (www.amazon.com) indeholder en risiko for at blive en dyr affære (!) i den danske told. Café Mødestedet KUA s fælles café hedder Mødestedet og ligger i stueetagen på KUA2 til venstre for hovedindgangen. Caféen er åben alle hverdage fra 9 til (torsdage og fredage dog også efter 17.30, så længe der er omsætning til det). Du kan købe sandwich, kaffe, kage og kolde drikke. I løbet af semesteret trækker koncerter, quiz-aftener og andre arrangementer mange studerende til især fredag eftermiddag. 7\n16 DASR Dansk Selskab for Religionsvidenskab (Danish Association for the Study of Religions) er en sammenslutning af religionsforskere, religionslærere og religionsstuderende. DASR fremmer faglig udveksling mellem landets religionsvidenskabelige forsknings- og undervisningsmiljøer ved at arrangere symposier og foredrag, støtte til bogudgivelser, formidle nyheder og debat. Se DASR hjemmeside: ECTS Et vigtigt pointsystem! Også kendt som European Credit Transfer and Accumulation System. Der går 30 ECTS-point på et semester og dermed 60 ECTS på et årsværk. Facebook grupper Der er flere forskellige Facebookgrupper, der er gode at melde sig ind i. Du skal naturligvis melde dig ind i gruppen Religionsvidenskab, KU 2015, hvor der vil være mulighed for at stille spørgsmål og følge med i eventuelle ændringer inden studiestarten mandag d. 24 august. Gruppen ToRS Fælles Forum FOREVER, er en fællesgruppe for hele ToRS. ToRS Studnyt er også på Facebook - Like siden og gå ikke glip af vigtige meddelelser fra ToRS studievejledning. Alle de andre Facebooksider, skal vi nok bombardere jer med i studiestarten. Eksamen Afslutningen på hvert semester. Eksamen kommer i mange variationer, men fælles er, at de afslutter et fag, og at de ofte kræver en stor portion forberedelse. I studieordningen kan du læse, hvordan de forskellige eksaminer er i forhold til de fag, du har. De mest almindelige er mundtlig med forberedelse eller en skriftlig opgave, der varer op til syv døgn. Læs mere om eksamen på dit uddannelseswebsted: https://intranet.ku.dk/religion_ba/eksamen. (Alumni-mail) Alle nye studerende får tildelt en personlig adresse ved studiestart. Adressen ender ku.dk og kaldes også alumni-mail. Du bør tjekke din universitetsmail jævnligt på KUnet. Du kan også indstille dit eget program eller webmail til at hente mails fra KUnet. Her kan du finde vejledninger om dk/studerende/ ogkalender/ Fagråd Alle studerende kan være med i Fagrådet. Det er her, der bliver diskuteret store og små problemer fra studiet. Fagrådet beskæftiger sig med studiet religion og har repræsentanter siddende højere oppe i systemet, der tager sig af problemer, der har med fakultetet at gøre. Fagrådet er derfor et overskueligt politisk organ, der er vedkommende for dig, der bruger din tid på religion og gerne vil høre lidt mere om, hvad der foregår, når undervisningen er slut. Her sidder udelukkende studerende. Her diskuteres alt fra nye kaffemaskiner til ændringer af studieordninger. Møder holdes en gang om måneden så hold øjne og ører åbne, og tjek din mail for tid og sted. Kaffe og kage flyder i lind strøm, hver gang! Fakultet Et fakultet er en afdeling af et universitet, som normalt indeholder flere institutter, som igen indeholder flere afdelinger. Som religionsvidenskabsstuderende går man på det humanistiske fakultet, og herunder på instituttet ToRS (Institut for Tværkulturelle og Regionale Studier). 8\n17 FBU Forskningsbaseret undervisning Uddannelsens undervisere holder sig ajour med den nyeste forskning inden for området og bidrager med ny viden gennem deres egen forskning. Fællesfagråd Dette er instansen over religions eget fagråd. Her sidder repræsentanter fra alle fagrådene på ToRS. Her bliver der taget stilling til problemer, der er aktuelle for alle studerende på ToRS. Fredagsbar Vores fredagsbar hedder som sagt BARstionen, og er KUA s billigste bar. De allerfleste fredage byder på fredagsbar. Her kan du købe billige øl, sodavand, kaffe og andet godt i hyggelige omgivelser, og møde de andre studerende fra ToRS. Fredagsbaren er en god mulighed for at få vendt ugen, der gik, tage et slag bordfodbold eller blot nyde en kold øl og koble hjernen fra for en stund. Da vores faste fredagsbar er under midlertidig ombygning, holder vi til i en pavillon foran hovedindgangen på KUA2. HUMANIST Studenterblad, som udgives af det humanistiske fakultet to gange i semestret og som kan findes rundt omkring på institutter og centre samt på større gang- og fællesarealer. Se også HUM-rådet Humrådet er det centrale koordineringsorgan for alle humanioras fagråd. Det samles cirka en gang om måneden, som regel dagen før et møde i Akademisk Råd. Læs mere på 9\n18 Kantinen i KUA1 Instagram Tutorerne for Religionsvidenskab har oprettet en Instagram-profil, der hedder Reli_2015, hvor de løbende lægger billeder op af planlægningsforløbet, så nye studerende og interesserede sjæle kan følge med på sidelinjen. International studievejledning ToRS har en studievejleder, der varetager al vejledning for studerende, der vil ud i løbet af studiet. På fakultetet findes også international studievejledning. Du kan se mere på Institut Et institut er en underafdeling af et fakultet på et universitet, hvor der drives forskning og/eller undervisning. Et institut dækker som hovedregel et smallere område end fakultetet men kan sagtens have bredde til at have flere faggrupper eller afdelinger og forestå flere uddannelser. Afdelingen for Religionsvidenskab ligger som sagt under Institut for Tværkulturelle og Regionale Studier (ToRS), som igen ligger under Det Humanistiske Fakultet på Københavns Universitet. Institutleder Institutlederen repræsenterer instituttet udadtil og varetager efter bemyndigelse fra rektor og dekanen instituttets faglige, økonomiske og personalemæssige ledelse. Ingolf Thuesen er institutleder på ToRS. International Studievejleder Mathilde Fjeldgaard Hansen fra Religionsvidenskab er hende du skal gå til, hvis du har planer om at tilbringe et semester i udlandet i forbindelse med tilvalgsfag eller praktik. Kantine Der er flere forskellige kantiner på KUA. På KUA1 er der en stor kantine med et stort udvalg af mad, bl.a. buffet og sandwich. På KUA2 er der Mødestedet hvor man kan købe kaffe, kage og andre forfriskninger, samt Pitstop der sælger suppe, salater og andre lækkerier. 10\n19 Tagterrassen på 3. sal i bygning 10. Foto: Emilie Rolighed. Kompendier Kompendieudsalget Publi Kom ligger i stueetagen på KUA2, bygning 10. Her kan du købe kompendier til undervisningen samt få kopieret tekster og lavet dine egne kompendier. Se Publi Koms hjemmeside: hum.ku.dk/omfakultetet/fakultetsservice/alle/publikom/ Kongelige Bibliotek, REX Lån alverdens bøger; hurtigt, nemt, gratis. Det Kgl. Bibliotek er bedre end det kommunale bibliotek, da bøgerne oftest kan hentes dagen efter bestilling og det giver os ekstra fordele som studerende ved KU. For at låne bøger skal du imidlertid oprette en profil på https://login.kb.dk/kbuser/regguide. Kopimaskiner Der er kopimaskiner flere forskellige steder på KUA, bl.a. på KUAs afdeling af det Kgl. Bibliotek og KUA2. Kursuskatalog Find dine kurser på kurser.ku.dk. Læseplan En læseplan er guld værd! Det gør stoffet overskueligt på en anden måde og giver dig samtidig et overblik over, hvor meget du egentlig kan nå at læse, og dermed finder du også ud af, hvad der skal prioriteres højere i forhold til andet. Du finder lynhurtigt ud af, hvor meget du formår at læse, og derfor kan du justere læseplanen. Denne plan kan med fordel koordineres med din læsemakker eller læsegruppe. Læsesal På hele KUA2 er der masser af læsepladser med rig mulighed for at studere i mere eller mindre ro. ToRS læseplader er på første og anden sal i vores bygning. Der findes generelt mange læsesale rundt omkring på KU og f.eks. findes der også nogle fine læsesale på Det Kgl. Bibliotek. KUnet (KUnet.dk) KUnet er det officielle intranet for studerende ved Københavns Universitet. Her finder du din alumnimail, grupperum og Absalon. Det er også her, du skal tilmelde dig eksamen og kan se dine karakterer. MyUCPH MyUCPH er KUs nye app, som gør livet lidt nemmere for jer studerende. Med app en vil du kunne modtage beskeder fra Absalon, studiebeskeder og dit personlige skema direkte på din smartphone. App en kan 11\n20 downloades i AppStore og Google Play fra d. 24. august. I vil få mere information senere. Normalside For at skrive opgaver og for at kunne optælle siderne til petitum korrekt er det vigtigt at kende normalsidebegrebet. Én normalside består af 2400 anslag, altså også mellemrum. Man kan få computeren til at tælle anslag, der derefter divideres med 2400, og så ved man hvor mange sider, man har skrevet. Sideoptælling i bøger derimod er lidt mere omstændeligt, men tag en tilfældig og repræsentativ side, tæl tegn i én linje, tæl linjer og gang. Dividér derefter med 2400, og der får du så, hvor meget den side, du har foran dig, svarer til i normalsider. Noter Alle tager noter på forskellig vis. Nogle deler noter, andre forstår ikke andre noter end deres egne, nogle tager slet ingen noter men er til gengæld i besiddelse af en klæbehjerne. Noter kan tages på computer eller i hånden. Hold evt. øje med tilbud om noteteknikkurser. Overbygning Det mest normale er at føje en kandidatuddannelse til sin færdiggjorte bachelorgrad. Med en bachelor i religionsvidenskab er der to direkte adgangsgivende kandidatuddannelser: Religionshistorie og religionssociologi. På kandidatuddannelsen i Religionshistorie udvider du din viden om de religionshistoriske aspekter af faget. Det gør du først og fremmest gennem fordybelse i selvvalgte religionshistoriske områder men også gennem undervisning, som fokuserer på fagets kildebehandling og metoder. Derudover vælger du tre temaer, som du studerer sammenlignende og tværkulturelt. I forbindelse med specialet arbejder du med kilder på originalsprog, og det er derfor nødvendigt, at du har kendskab til dette sprog (arabisk, indisk, klassisk græsk, latin eller andet). På kandidatuddannelsen i Religionssociologi får du en større indsigt i religionssociologiens teorier og metoder og anvendelsen af dem på empirisk materiale. Du får kendskab til beslægtede fag som sociologi, socialpsykologi og antropologi, og du kommer til at arbejde med religionssociologiske problemstillinger og undersøgelser inden for forskellige emnekredse og særligt uddybede områder. Du studerer på baggrund af tekster og andet kildemateriale, og du kommer til at læse kilderne på originalsproget på et af områderne. Det betyder, at det er nødvendigt, at du har kendskab til et fremmedsprog (arabisk, indisk, klassisk græsk, latin eller andet). Det er også muligt at søge om optagelse på andre, beslægtede kandidater. Ansøgningsprocedurerne varierer og afhænger af dit fokus på bachelordelen, tilvalgsfag, sidefag mm. Læs mere om optagelse på andre kandidater på kandidatuddannelse/ 12\nRuspjece 2015. Information til nye studerende på Indianske Sprog og Kulturer på ToRS\ninstitut for tværkulturelle og regionale studier københavns universitet Ruspjece 2015 Information til nye studerende på Indianske Sprog og Kulturer på ToRS Kære nye studerende! Velkommen til Institut for\ninstitut for tværkulturelle og regionale studier københavns universitet Ruspjece 2016 Information til nye studerende på Religionsvidenskab på ToRS\ninstitut for tværkulturelle og regionale studier københavns universitet Ruspjece 2016 Information til nye studerende på Religionsvidenskab på ToRS Kære nye studerende! Velkommen til Institut for Tværkulturelle\ninstitut for tværkulturelle og regionale studier københavns universitet Ruspjece 2017 Information til nye studerende på Mellemøststudier på ToRS\ninstitut for tværkulturelle og regionale studier københavns universitet Ruspjece 2017 Information til nye studerende på Mellemøststudier på ToRS Kære nye studerende! Velkommen til Institut for Tværkulturelle\nPraksis / Praktik i uddannelserne på Humaniora Praksis koordinator, Dorthe Rozalia Horvath Horup Institut for Tværkulturelle og Regionale Studier, Humaniora Oslo praktikoplæg, 10.11.2011 Præsentation af


Nordic Field Trial System - Forsøgsplan: 010541818 Kvælstofoptagelse i sorter af vinterhvede\n010541818 Kvælstofoptagelse i sorter af vinterhvede Til Oversigt\nForsøgsplanen er sidst opdateret d. 14-09-2018\nBAGGRUND: Projektet "Robuste og produktive afgrøder til bæredygtig intensivering af fremtidens planteavl", sigter på at skabe grundlaget for gennem forædling af nye sorter, at forbedre afgrødernes kvælstofudnyttelseseffektivitet. Som en del af projektet karakteriseres sorternes kvælstofeffektivitet ved at analysere optagelsen og retranslokationen af kvælstof i en række vinterhvede sorter.\nFORSØGSSTEDER: LFE 6 (Ytteborg), LFE 8 (Saggro, Jysk), LFE 12 (Fyn) og LFE 15 (VKST Ringsted).\nN-gødskning: Der gødes efter Landbrugs- og Fiskeristyrelsens kvælstofnorm, korrigeret for udbytte, forfrugt og kvælstofprognose. Som udgangspunkt følges landmandens N-gødskningsstrategi. Hvis det vurderes at jordens gødningstilstand er så god, at normen resulterer i et uhensigtsmæssigt højt kvælstof-niveau, justeres N-mængden ned. Det kan være tilfældet efter mange års tilførsel af husdyrgødning.\nUDSÆD: Udsæd leveres udvejet og opsorteret til 12 x 1,5 meter brutto parceller fra Teknologisk Institut (udvejet til 15 m2 såareal). VKST Ringsted få udsæden leveret i bulk og vejer selv ud.\nTeknologisk Institut sender den resterende mængde udsæd fra forsøg 010541818 til: Højbakkegård Allé 13, 2630 Taastrup. Att: Kristian Thorup-Kristensen. Højbakkegård bruger udsæden til udvejning af forsøg 010531818.\nP03 Forår ved begyndende vækst\nDer udtages en prøve på MIN. 500 g pr. parcel, der sendes til KKG. Se tekstafsnit KERNE/FRØ-PRØVE. HL-VÆGT, kg\nPLANTEPRØVE: Planteprøveudtagning udføres af Københavns Universitet i P04 og P06. KU kontakter den forsøgsansvarlige inden prøvetagning. Planteprøver udtages i høstparcellen. To steder i parcellen afklippes 0,5 m2 plantemateriale ved jordoverfladen til bestemmelse af N-optag. Analyseparametre er ikke fastlagt ved planens godkendelse og oprettes senere.\nKERNE/FRØ PRØVE: Der udtages ca. 300 g i hver parcel. Hver parcelprøve emballeres lufttæt i en plastpose og mærkes med entydig høstlabel. Parcelprøver sendes til Koldkærgård, der renser og laver NIT analyse på parcelprøver, hvorefter parcelprøverne sendes til KU, Højbakkegård, Højbakkegård Allé 13, 2630 Taastrup. Att: Kristian Thorup-Kristensen.\n24-07-2018 Prøvestørrelse ved høst er ændret til MIN. 500 g istedet for 300 g (LTB)\n14-09-2018 Led 7 ændret fra Sheriff til Benchmark, da der desværre blev leveret en forkert sort. Led 1 og 7 er dermed ens (HJB)


Donna Huanca: LENGUA LLORONA - Art Week Copenhagen\n22 mar 20191 sep 2019\nCopenhagen Contemporary (CC) præsenterer LENGUA LLORONA; den første soloudstilling i Skandinavien af den internationalt anerkendte bolivianskamerikanske kunstner Donna Huanca. LENGUA LLORONA er også den første performance-baserede udstilling på CC, og den sætter fokus på menneskets kropskultur og forhold til natur, oprindelse og tid. I en scenografisk og sanselig totalinstallation har Huanca skabt et feminint ladet univers med rituelle undertoner. I løbet af udstillingsperioden vil installationen blive aktiveret med en række live performances, hvor bemalede modeller vil indtage rummet.\nDonna Huanca, LENGUA LLORONA, 2019. Foto: Anders Sune Berg\nMed LENGUA LLORONA har Huanca udviklet en ny og stedsspecifik totalinstallation til CC, der omfatter både maleri, skulptur, duft, lyd og live performance. Som bærende elementer har Huanca skabt seksten monumentale olie- og sandmalerier og en serie bemalede antropomorfe skulpturer, der er arrangeret som et landskab i små øer på et underlag af kridhvidt sand. Derudover rummer installationen et ambient lydspor bestående af fragmenterede stemmer samt røgelsesduften fra barken af Palo Santo, et helligt sydamerikansk træ der anvendes til rituel renselse.\nHuden som malerisk overflade\nI løbet af udstillingsperioden vil en serie af otte performances aktivere udstillingen. Modellerne, som Huanca kalder sine performere, dekoreres med maling, pigment og tekstiler. Som levende malerier indtager de installationen og efterlader fysiske spor på vægge og gulv, hvormed de skaber en vedvarende forandring af rummet. Huanca tager udgangspunkt i huden som en malerisk overflade og formidler af kulturel identitet. For Huanca er huden det definerende lag, der både forbinder og adskiller os fra omverdenen på tværs af tid og rum. Performance-elementet fungerer som et centralt spændingspunkt i Huancas arbejde. Herigennem levendegøres installation som et mikrokosmisk kredsløb af organiske relationer mellem krop og miljø.\nHuancas praksis er funderet i en æstetisk og filosofisk undersøgelse af kroppens biokemiske arv og kulturhistorie; dens organiske processer, forbindelser og metamorfoser udgør kunstnerens kerneinteresser. I alle aspekter af sit arbejde anvender hun udelukkende materialer, der har et direkte forhold til naturen såsom rå farvepigmenter, olier, gurkemeje, sand, læder, hår og ler. Med stor æstetisk præcision blander Huanca alle disse farver, materialer, teksturer, dufte og lyde i et visuelt appellerende billedsprog. Herigennem adresserer hun vores sanser på én gang og udforsker fra den position de dybereliggende konventioner, der forbindes med kropslig adfærd.\nVed både at bruge kroppen som lærred og performativt værktøj undersøger Huanca samtidig, hvordan dominerende køns- og kropspolitikker influerer vores opfattelse af identitet og samhørighed. Med LENGUA LLORONA introducerer hun et andet blik på kroppen, der afviger fra den direkte objektivisering og i stedet henleder vores opmærksomhed på ideer om oprindelse, hukommelse, biologi og tid.\nUdstillingens titel LENGUA LLORONA betyder ‘grædende tunge’ på spansk og er et stærkt feminint ladet udtryk. ‘Grædende tunge’ kan ligeledes give associationer til naturlige vandfald, klagesang eller en seksuel akt. Hermed leger Huanca med sammensætningen af sproglig etymologisk betydning og æstetisk metafor, hvilket ligeledes ses reflekteret i de individuelle værkers titler.\n'Donna Huanca: LENGUA LLORONA'


IoT eller Internet of Things kan i hverdagen ses i skikkelse af fysiske enheder med en internetforbindelse, hvilket for eksempel kan være robotstøvsugere, der kommunikerer med en app, eller et køleskab, der fortæller dig, hvornår du skal købe mælk. Men IoT er ikke kun en løsning på hverdagens småproblemer, det kan også løse mere komplekse problemstillinger såsom infrastruktur og andre samfundsudfordringer.\nIoT Forum (Internet of Things International Forum) blev etableret i 2013 som samarbejde mellem en række internationale organisationer, herunder Alexandra Instituttet, der i de første år havde formandskabet, og som også er samarbejdspartner til Smart Aarhus. IoT Forum er en medlemsbaseret organisation, der arbejder for at udvikle et Internet-of-Things-økosystem, der bidrager til at fjerne teknologibarrierer og løse erhvervsrelaterede og samfundsmæssige udfordringer, så der kan etableres et globalt marked for Internet-of-Things-løsninger. For at fremme international dialog og samarbejde i denne proces involverer IoT Forum en bred vifte af forskellige aktører fra erhvervslivet, forskningsinstitutioner og offentlige institutioner på tværs af eksisterende sektorer.\nForummets arbejdsmodel hviler på et bredt grundlag og en holistisk tilgang, der bruger teknologien til at løse økonomiske såvel som miljømæssige udfordringer, hvilket stemmer overens med Smart Aarhus' vision. Hensyn til borgernes privatliv og beskyttelse af personlige data er desuden en vigtig del af IoT Forums virke.\nEt af de arrangementer og konferencer som IoT Forum bl.a. organiserer er IoT Week, der i 2019 indtog Aarhus og som er Europas førende konference om Internet of Things. IoT Week er en årlig begivenhed arrangeret af IoT Forum siden 2011.